qundao/data-zh-poetry huggingface dataset:
苦雨后和乔师召喜晴韵四首·其三
作者：李东阳
朝代：明
体裁：七言律诗

杜陵广厦万间同，千载江湖叹此公。踪迹久惭城市里，梦魂偏堕雨声中。官河水决陂塘乱，独树巢危鸟雀空。最是晚晴钟鼓后，夕阳依旧远山重。
苦雨后和乔师召喜晴韵四首·其二
作者：李东阳
朝代：明
体裁：七言律诗

六月穷阴四野同，忧时不羡鲁僖公。农夫正恐秋将至，圣主深劳日过中。阴气渐随金令伏，阳乌还照火云空。犹怜怒雨号风夜，破屋飞茅定几重。
苦雨后和乔师召喜晴韵四首·其四
作者：李东阳
朝代：明
体裁：七言律诗

急雨轰雷昼夜同，枕边惊梦起周公。虚疑矮屋层檐下，如在欹帆卼浪中。万里山川秋霁合，千家灯火夜愁空。人间月色清如水，先照琼楼第一重。
苦雨次韵方石五首·其一
作者：李东阳
朝代：明
体裁：七言律诗

雨足街衢水到门，几家儿女竞罂盆。疑占石础经时润，梦骇雷车昨夜翻。河若可填乌敢避，日如能照犬须奔。南邻老伴非耽饮，直为愁多共酒樽。
苦雨次韵方石五首·其三
作者：李东阳
朝代：明
体裁：七言律诗

海中谁泄尾闾门，天上疑倾玉女盆。夸父力穷空竞逐，商羊舞罢复飞翻。议多邻壑功难就，战退诗坛殿已奔。两月内曹无职补，大官刚减病时樽。
苦雨次韵方石五首·其二
作者：李东阳
朝代：明
体裁：七言律诗

悲歌彻夜掩重门，急雨声高应鼓盆。破屋有情看突兀，颠崖无力救倾翻。街头浊浪如山壅，天上行云学马奔。误向北邻招杜甫，不胜愁绝对空樽。
苦雨次韵方石五首·其五
作者：李东阳
朝代：明
体裁：七言律诗

病掩愁城不出门，直须牛饮院家盆。天瓢有底从教罄，屋瓦无情也任翻。占忆田家今昔话，唁劳邻使往来奔。青丝白日空相送，不得高歌共此樽。
苦雨次韵方石五首·其四
作者：李东阳
朝代：明
体裁：七言律诗

直下天潢是海门，蛟龙何意覆池盆。身如断梗沙边泊，梦逐虚舟浪里翻。风伯纵灵应却走，月娥空老更谁奔。郁攸重作中宵祟，欲效栾郎噀酒樽。
范忠宣
作者：李东阳
朝代：明
体裁：七言绝句

天下苍生望哺深，君家父子总关心。麦舟亦是区区事，薄俗犹能慨古今。
茅屋松声
作者：李东阳
朝代：明
体裁：七言律诗

草阁斜临野水隈，松声时过石窗来。飘萧忽散飞空雨，荦确长惊殷地雷。清和鸣弦生白石，远随行杖出苍苔。诗人听此难成寐，醒尽虚堂昨夜杯。
茅山
作者：李东阳
朝代：明
体裁：五言律诗

丹阁烟霄外，登临万象分。槎排曲阿树，窗观溧阳云。种木耕岩石，寻芝采玉文。遥因不死诀，来此叩茅君。
茶陵竹枝歌十首
作者：李东阳
朝代：明

溪南溪北树萦回，洞口桃花几度开。枫子鬼来天作雨，云阳仙去水鸣雷。杨柳深深桑叶新，田家儿女乐芳春。刲羊击豕禳瘟鬼，击鼓焚香赛土神。银烛金杯映绮堂，呼儿击鼓脍肥羊。青衫黄帽插花去，知是东家新妇郎。绿鬓荆钗双髻螺，青裙高系小红靴。阿？旧是茶城女，教得娃儿能楚歌。拍拍东风燕子寒，卷帘花絮若为看。夜深雨脚何曾睡，春水平于养鸭栏。侬饷蒸藜郎插田，劝郎休上贩茶船。郎在田中暮相见，郎乘船去是何年。春尽田家郎未归，小池凉雨试絺衣。园桑绿罢蚕初熟，野麦青时雉始飞。白纸黄坟野草生，柳烟桐火照清明。楚娥不识秋千戏，两两沙头接臂行。渚兰汀芷不胜春，极浦遥山岂解颦。谁在长安褷花柳，山中闲煞采芳人。溪上春流乱石多，劝郎慎勿浪经过。莫道茶陵水清浅，年来平地亦风波。
茶陵竹枝歌十首·其一
作者：李东阳
朝代：明

溪南溪北树萦回，洞口桃花几度开。枫子鬼来天作雨，云阳仙去水鸣雷。
茶陵竹枝歌十首·其七
作者：李东阳
朝代：明

春尽田家郎未归，小池凉雨试絺衣。园桑绿罢蚕初熟，野麦青时雉始飞。
茶陵竹枝歌十首·其三
作者：李东阳
朝代：明

银烛金杯映绮堂，呼儿击鼓脍肥羊。青衫黄帽插花去，知是东家新妇郎。
茶陵竹枝歌十首·其九
作者：李东阳
朝代：明

渚兰汀芷不胜春，极浦遥山岂解颦。谁在长安褷花柳，山中闲煞采芳人。
茶陵竹枝歌十首·其二
作者：李东阳
朝代：明

杨柳深深桑叶新，田家儿女乐芳春。刲羊击豕禳瘟鬼，击鼓焚香赛土神。
茶陵竹枝歌十首·其八
作者：李东阳
朝代：明
体裁：词

白纸黄坟野草生，柳烟桐火照清明。楚娥不识鞦韆戏，两两沙头接臂行。
茶陵竹枝歌十首·其六
作者：李东阳
朝代：明

侬饷蒸藜郎插田，劝郎休上贩茶船。郎在田中暮相见，郎乘船去是何年。
茶陵竹枝歌十首·其十
作者：李东阳
朝代：明

溪上春流乱石多，劝郎慎勿浪经过。莫道茶陵水清浅，年来平地亦风波。
茶陵竹枝歌十首·其四
作者：李东阳
朝代：明

绿鬓荆钗双髻螺，青裙高系小红靴。阿？旧是茶城女，教得娃儿能楚歌。
茶陵竹枝歌十首·其四
作者：李东阳
朝代：明
体裁：词

绿鬓荆钗双髻螺，青裙高系小红靴。阿�旧是茶城女，教得娃儿能楚歌。
茶陵竹枝歌十首·其四
作者：李东阳
朝代：明

绿鬓荆钗双髻螺，青裙高系小红靴。阿𡝠旧是茶城女，教得娃儿能楚歌。
茶陵竹枝歌（十首）
作者：李东阳
朝代：明

拍拍东风燕子寒，卷帘花絮若为看。夜深雨脚何曾睡，春水平于养鸭栏。
茶陵竹枝歌（十首）
作者：李东阳
朝代：明

白纸黄坟野草生，柳烟桐火照清明。楚娥不识秋千戏，两两沙头接臂行。
草庐三顾图
作者：李东阳
朝代：明
体裁：七言绝句

鱼水君臣岂易遭，几人三顾不辞劳。一从钓渭耕莘后，谁似先生出处高。
荷鹭图为薛御史作
作者：李东阳
朝代：明

秋山泬寥秋水阔，一夜天风起蘋末。万籁凋余锦树空，繁花落尽红衣脱。？？鸂鶒俱无声，沙边白鹭如有情。幽禽相呼落日暝，尺鲤下避寒潭清。寒潭直下几千尺，落羽回波共萧瑟。独立遥怜海屿青，低飞不碍江云白。诗家画格还相宜，却忆江南初见时。雍陶池上风雨集，摩诘田中烟火迟。吾生颇似巢笼鸟，十年尘土长安道。万里沧浪一片秋，安得闲身此中老。
荷鹭图为薛御史作
作者：李东阳
朝代：明

秋山泬寥秋水阔，一夜天风起蘋末。万籁凋馀锦树空，繁花落尽红衣脱。鵁鶄鸂鶒俱无声，沙边白鹭如有情。幽禽相呼落日暝，尺鲤下避寒潭清。寒潭直下几千尺，落羽回波共萧瑟。独立遥怜海屿青，低飞不碍江云白。诗家画格还相宜，却忆江南初见时。雍陶池上风雨集，摩诘田中烟火迟。吾生颇似巢笼鸟，十年尘土长安道。万里沧浪一片秋，安得閒身此中老。
荼蘼
作者：李东阳
朝代：明

买种已经年，贪看亦云久。未惜雨沾衣，应防刺伤手。
莲花
作者：李东阳
朝代：明

不见峰头十丈红，别将芳思写江风。翠翘金钿明鸾镜，疑是湘妃出水中。
菊花
作者：李东阳
朝代：明

寒影萧萧照墨池，西园晚色正相宜。苍颜黑发秋风里，应是陶翁半醉时。
萧海钓寄蛎黄上元日出以飨客因赋一首
作者：李东阳
朝代：明

薄筵无物荐清宵，黄蛎分香味颇饶。腥带海风崖际出，冻随春雪酒边消。东关地僻劳相寄，南客方传始解调。不有可人佳赏在，一春诗兴又萧条。
葡萄次韵二首
作者：李东阳
朝代：明

采采西林白露团，一时清赏故人欢。萧条四十年前事，又向谁家卷里看。西土葡萄别样团，谪居聊此写清欢。荔支香水谁高下，且与诗人一例看。
葡萄次韵二首·其一
作者：李东阳
朝代：明

采采西林白露团，一时清赏故人欢。萧条四十年前事，又向谁家卷里看。
葡萄次韵二首·其二
作者：李东阳
朝代：明

西土葡萄别样团，谪居聊此写清欢。荔支香水谁高下，且与诗人一例看。
董尚矩以画禽索诗留予家阅月间假予所持倭扇意若欲相易者既而返扇索画则赝扇也予既失扇又不敢留画其计甚拙因忆坡老与王晋卿以仇池石易韩干马事颇相类窃步其韵一篇题于轴而并归之
作者：李东阳
朝代：明
体裁：古风

雨霁开新图，幽禽满庭绿。天机自流转，俯仰万态足。或鸣高其吭，或啄拥其腹。前轩羡抑扬，后稚怜局蹙。尘心谢樊笼，野性逐耕牧。远睇回青霄，英风起川渎。董君好事者，爱画比珠玉。而我非诗雄，因君愧雌伏。且留西阁赏，终拟东邻卜。许田及秦地，鲁赵空驰逐。吾家凤尾扇，渡海自旸谷。知君熊掌心，二物皆所欲。吾方混真赝，宁敢论直曲。却笑王右军，笼鹅何太速。
蒋御医黄头月桂图
作者：李东阳
朝代：明
体裁：古风

一月一花开，开时月常好。黄头少年何翩翩，每见花开被花恼。红颜绣羽纷葳蕤，暖风吹春春力微。芳心艳影莫相妒，共保春光在迟暮。君不见江花欲落江水深，凭仗黄头过江去。
蓟门烟树
作者：李东阳
朝代：明

蓟丘城外访遗纵，树色烟光远更重。飞雨过时青未了，落花残处绿还浓。路迷南郭将三里，望断西林有数蜂。坐久不知迟日霁，隔溪僧寺午时钟。
蕲州江中怪石
作者：李东阳
朝代：明
体裁：七言律诗

崒兀山城抱此州，江间怪石拥戈矛。随波草树愁生隙，骇浪蛟龙却避流。岂有岧峣能砥柱，祇多冲突向行舟。凭谁一试君山手，月落江平万里秋。
藤蓑次陈公父韵·其二
作者：李东阳
朝代：明
体裁：古风

披蓑登前冈，欲往藤被岭。新梢拂旧蓑，樛结不复整。自笑林下阴，不如波中影。
藤蓑次陈公甫韵
作者：李东阳
朝代：明
体裁：古风

采藤复采藤，日夕费斤斧。制为身上蓑，人古衣亦古。借问制者谁，白沙乃蓑祖。冉冉绿蓑衣，萧萧白沙渚。披蓑向江水，顾影还独语。爱此勿轻捐，春江正多雨。
虞美人
作者：李东阳
朝代：明
体裁：七言绝句

按剑孤营落日昏，楚歌声里汉兵屯。当时国士无存者，独有虞姬不负恩。
蜀葵
作者：李东阳
朝代：明

羞学红妆媚晚霞，祗将忠赤报天家。纵教雨黑天阴夜，不是南枝不放花。
衍圣公府大门联
作者：李东阳
朝代：明
体裁：联

与国咸休，安富尊荣公府第；偕天不老，文章礼乐圣人家。
西园秋雨咏苔
作者：李东阳
朝代：明
体裁：五言绝句

岂不爱佳客，畏人践我苔。西园十日雨，三径不曾开。
西域贡狮将至有诏遣行人道却之鸣治侍讲有述敬次来韵一首柬舜咨伯常二礼部
作者：李东阳
朝代：明
体裁：七言律诗

万里狻猊初却贡，一时台省共腾欢。极知圣学从心始，谁道忠言逆耳难。汉代漫誇龙是马，隋家空信鸟为鸾。非才敢作清朝颂，独和新诗写寸丹。
西山三首
作者：李东阳
朝代：明

日日车尘马足间，梦魂连夜到西山。近郊地在翻成远，出郭身来始是闲。云里荡胸看缥缈，溪边洗耳听潺湲。秋风忽散城头雨，先为游人一解颜。下马溪桥散步行，暑风絺纻入林清。村殽野饭匆匆发，碧水青山面面迎。踏尽平堤怜草绿，到来幽谷见云生。西湖胜事年年别，几日愁多不出城。望尽孤云入杳冥，翠微深处一茅亭。高台地迥秋先至，古榻僧闲昼亦扃。诗思更随流水远，醉魂还为碧山醒。凭虚试彻凌云调，应有游人下界听。
西山三首·其一
作者：李东阳
朝代：明

日日车尘马足间，梦魂连夜到西山。近郊地在翻成远，出郭身来始是闲。云里荡胸看缥缈，溪边洗耳听潺湲。秋风忽散城头雨，先为游人一解颜。
西山三首·其三
作者：李东阳
朝代：明

望尽孤云入杳冥，翠微深处一茅亭。高台地迥秋先至，古榻僧闲昼亦扃。诗思更随流水远，醉魂还为碧山醒。凭虚试彻凌云调，应有游人下界听。
西山十首·其一
作者：李东阳
朝代：明
体裁：七言律诗

日日车尘马足间，梦魂连夜到西山。近郊地在翻成远，出郭身来始是閒。云里荡胸看缥缈，溪边洗耳听潺湲。秋风忽散城头雨，先为游人一解颜。
西山十首·其七
作者：李东阳
朝代：明
体裁：七言律诗

千仞高峰十丈台，坐看秋色转悠哉。水流涧石丛中响，云度山墙缺处来。洞口花深无路入，岩根树老更谁裁。匡庐句好终难和，愧杀当年李白才。
西山十首·其三
作者：李东阳
朝代：明
体裁：七言律诗

石桥沙路转逶迤，青草园林白露时。遥望好山频驻马，缓寻流水细吟诗。梅间客到题名久，云里僧閒出定迟。也识醉翁非爱酒，笔囊茶具自相随。
西山十首·其九
作者：李东阳
朝代：明
体裁：七言律诗

竹篱花径绕山开，尽日无人觉往来。且学山翁游绿野，休传御史出乌台。乍逢野客名相问，惯识僧门手自推。应爱帝城风物霁，诗成不为黑云催。
西山十首·其二
作者：李东阳
朝代：明
体裁：七言律诗

日照西山紫翠生，雨馀秋色更分明。蜃楼出雾东浮海，雉堞连云北绕城。旧识邮亭犹问路，渐多僧寺岂知名。十年几度登临约，不尽平生吏隐情。
西山十首·其五
作者：李东阳
朝代：明
体裁：七言律诗

长为寻幽爱远行，更于幽处觉心清。祗园树老知僧腊，石壁诗存见客名。望入楼台皆罨画，梦惊风雨是秋声。人间亦有无生乐，化外虚传舍卫城。
西山十首·其八
作者：李东阳
朝代：明
体裁：七言律诗

古松成盖竹成阴，十载重来感客心。鸣叶绕空天籁远，飞流堕地水声深。湖山胜槩此庵足，城市幽期何处寻。出寺高歌重回首，似闻空谷有馀音。
西山十首·其六
作者：李东阳
朝代：明
体裁：七言律诗

野寺林深一径通，讲经台下见生公。心于簪组元无累，兴到山林便不同。坐爱鸣弦清石上，仰看飞锡堕云中。诸峰绝顶香山路，振袂须乘两腋风。
西山十首·其十
作者：李东阳
朝代：明
体裁：七言律诗

十里平川一掌如，稳骑羸马当轻舆。山家犬睡门初掩，僧寺人归榻已虚。远兴直穷高处望，豪吟多在醉中书。长安饱食真无事，却忆江淮意有馀。
西山十首·其四
作者：李东阳
朝代：明
体裁：七言律诗

背倚危峰俯碧流，上方台殿出神州。钟声过院日初午，琴响入空山更秋。骑马客寻青草渡，采芳人在白蘋洲。乾坤不尽东南眼，复欲凭高一上楼。
西山和许廷冕刘时雍汪时用三兵部韵
作者：李东阳
朝代：明

春流曲折去还来，细路萦回合更开。花落幽人愁未到，日斜归鸟并相催。祇园绀老双林树，古洞青缘半壁苔。红袖碧笼俱寂寞，新诗读罢重怜才。半岭香台石磴斜，诸空缥缈送天花。新开塔寺雄西郭，旧赐经幢出内家。避暑亭前泉带雨，回龙殿下水明霞。太平天子无巡幸，头白山僧诵《法华》。
西山和许廷冕刘时雍汪时用三兵部韵·其一
作者：李东阳
朝代：明

春流曲折去还来，细路萦回合更开。花落幽人愁未到，日斜归鸟并相催。祇园绀老双林树，古洞青缘半壁苔。红袖碧笼俱寂寞，新诗读罢重怜才。
西山和许廷冕刘时雍汪时用三兵部韵五首·其一
作者：李东阳
朝代：明
体裁：七言律诗

望断胡尘忽此山，五云长拱帝宸閒。龙门北去遥奔海，虎阵西来直跨关。敌骑昔闻乘间入，秦兵近报凯歌还。职方遂有观风赋，健笔无劳太史删。
西山和许廷冕刘时雍汪时用三兵部韵五首·其三
作者：李东阳
朝代：明
体裁：七言律诗

春流曲折去还来，细路萦回合更开。花落幽人愁未到，日斜归鸟并相催。秪园绀老双林树，古洞青缘半壁苔。红袖碧笼俱寂寞，新诗读罢重怜才。
西山和许廷冕刘时雍汪时用三兵部韵五首·其二
作者：李东阳
朝代：明
体裁：七言律诗

鉴泉鳞石照无泥，细草清蒲意欲齐。寂寂坐溪看雨到，亭亭驻勒近莺啼。社中诗友惊频换，湖上山名问不迷。兴发便须呼笔札，酒酣敧侧雁行题。
西山和许廷冕刘时雍汪时用三兵部韵五首·其五
作者：李东阳
朝代：明
体裁：七言律诗

半岭香台石磴斜，诸空缥缈送天花。新开塔寺雄西郭，旧赐经幢出内家。避暑亭前泉带雨，回龙殿下水明霞。太平天子无巡幸，头白山僧诵《法华》。
西山和许廷冕刘时雍汪时用三兵部韵五首·其四
作者：李东阳
朝代：明
体裁：七言律诗

几家烟火隔林微，林下相逢尽衲衣。老树欹危当野径，片云轻薄驻岩扉。金床宝刹无年岁，碧海红尘有是非。可待白头成敛翼，高林未倦已知机。
西山和许廷冕刘时雍汪时用三兵部韵四首
作者：李东阳
朝代：明

鉴泉鳞石照无泥，细草青蒲意欲齐。寂寂坐溪看雨到，亭亭驻勒近莺啼。社中诗友惊频换，湖上山名问不迷。兴发便须呼笔札，酒酣欹侧雁行题。几家烟火隔林微，林下相逢尽衲衣。老树欹危当野径，片云轻薄驻岩扉。金床宝刹无年岁，碧海红尘有化机。可待白头成敛翼，高林未倦已知非。
西山和许廷冕刘时雍汪时用三兵部韵四首·其一
作者：李东阳
朝代：明

鉴泉鳞石照无泥，细草青蒲意欲齐。寂寂坐溪看雨到，亭亭驻勒近莺啼。社中诗友惊频换，湖上山名问不迷。兴发便须呼笔札，酒酣欹侧雁行题。
西山和许廷冕刘时雍汪时用三兵部韵四首·其三
作者：李东阳
朝代：明

几家烟火隔林微，林下相逢尽衲衣。老树欹危当野径，片云轻薄驻岩扉。金床宝刹无年岁，碧海红尘有化机。可待白头成敛翼，高林未倦已知非。
西山杂诗七首·其一
作者：李东阳
朝代：明
体裁：七言律诗

下马溪桥散步行，暑风絺纻入林清。村殽野饭匆匆发，碧水青山面面迎。踏尽平堤怜草绿，到来幽谷见云生。西湖胜事年年别，几日愁多不出城。
西山杂诗七首·其七
作者：李东阳
朝代：明
体裁：七言律诗

潭影萧萧碧树寒，一亭山色俯潺湲。疏林隔寺闻僧语，落日登台见鸟还。尘事岂知明日异，吏情应识野人閒。丹厓翠壁潘郎兴，长恨巉岩不共攀。
西山杂诗七首·其三
作者：李东阳
朝代：明
体裁：七言律诗

路绕山根断却连，乱藤深竹寺门前。贫怜白屋蒸藜饷，倦爱清溪枕石眠。载酒欲呼狂客醉，留诗聊结野僧缘。深山六月无炎暑，一坐西风万树蝉。
西山杂诗七首·其二
作者：李东阳
朝代：明
体裁：七言律诗

幽岩脉脉细泉通，百里宸游是梦中。树底游鱼时见日，石间惊浪或兼风。神灵尚忆蛟龙宅，枯朽犹含雨露功。闻道官河新水足，欲题书札问元戎。
西山杂诗七首·其五
作者：李东阳
朝代：明
体裁：七言律诗

望尽孤云入杳冥，翠微深处一茅亭。高台地迥秋先至，古榻僧閒昼亦扃。诗思更随流水远，醉魂还为碧山醒。凭虚试彻凌云调，应有游人下界听。
西山杂诗七首·其六
作者：李东阳
朝代：明
体裁：七言律诗

数顷湖田一半荒，野人门巷日苍凉。鸠啼远树云初合，龙卧深潭雨自藏。几处犁锄当暮急，谁家粳稻及秋尝。蒲团竹几随缘坐，独爱山僧午梦长。
西山杂诗七首·其四
作者：李东阳
朝代：明
体裁：七言律诗

路入西岩小洞天，碧床青磴许夤缘。山中岁月空寒暑，世上缁黄亦化迁。崖藓剥馀犹有字，石泓阴处欲通泉。相逢拟就汤休宿，野性从来不解禅。
西山（三首）
作者：李东阳
朝代：明

下马溪桥散步行，暑风絺纻入林清。村殽野饭匆匆发，碧水青山面面迎。踏尽平堤怜草绿，到来幽谷见云生。西湖胜事年年别，几日愁多不出城。¤
西庄清隐
作者：李东阳
朝代：明
体裁：七言律诗

山林旧隐不知年，北墅西庄次第迁。桃李春风花县外，金银夜气宝峰前。家贫有业存书卷，官在无心乞俸钱。若向水边逢孺子，可能重和濯缨篇。
西涯杂咏十一首 其一 海子
作者：李东阳
朝代：明
体裁：五言绝句

海子西入城，中与龙池连。高楼沙口望，正见打鱼船。
西涯杂咏十一首 其七 钟鼓楼
作者：李东阳
朝代：明
体裁：五言绝句

月黑行人断，高楼钟漏稀。城中闻夜警，逻吏不曾归。
西涯杂咏十一首 其三 响闸
作者：李东阳
朝代：明
体裁：五言绝句

春涛夜忽至，汨汨溪流满。津吏沙上来，坐看青草短。
西涯杂咏十一首 其九 稻田
作者：李东阳
朝代：明
体裁：五言绝句

水田杂花晚，畦雨过溪足。老僧不坐禅，秋风看禾熟。
西涯杂咏十一首 其二 西山
作者：李东阳
朝代：明
体裁：五言绝句

磐石傍幽溪，群峰坐回首。静爱白云来，苍苔湿衣久。
西涯杂咏十一首 其五 饮马池
作者：李东阳
朝代：明
体裁：五言绝句

立马春池上，沙水清可怜。溪翁熟予马，汲罢不须钱。
西涯杂咏十一首 其八 桔槔亭
作者：李东阳
朝代：明
体裁：五言绝句

野树桔槔悬，孤亭夕照边。閒行看流水，随意满平田。
西涯杂咏十一首 其六 杨柳湾
作者：李东阳
朝代：明
体裁：五言绝句

沙崩树根出，细路萦如栈。垂柳隔疏帘，人家住西岸。
西涯杂咏十一首 其十 莲池
作者：李东阳
朝代：明
体裁：五言绝句

秋风吹芰荷，西塘凉意早。独负寻芳期，苦被诗人恼。
西涯杂咏十一首 其十一 菜园
作者：李东阳
朝代：明
体裁：五言绝句

西园芳意湿，不闻春雨声。野人闭门睡，园中青菜生。
西涯杂咏十一首 其四 慈恩寺
作者：李东阳
朝代：明
体裁：五言绝句

水绕湖边树，花垂石上藤。常来寺前坐，不识寺前僧。
西湖曲五首
作者：李东阳
朝代：明

湖波绿如剪，美人照青眼。一夜愁正深，春风为吹浅。不信湖中好，侬身别有家。翻愁岁华尽，不敢采莲花。风落平沙稻，霜垂别渚莲。西湖三百亩，强半富儿田。草碧明沙际，霜红试雨初。官船荡素桨，惊散一双鱼。莫唱西湖曲，湖边歌舞稀。侬家年少日，游冶误芳菲。
西湖曲五首·其一
作者：李东阳
朝代：明

湖波绿如剪，美人照青眼。一夜愁正深，春风为吹浅。
西湖曲（五首）
作者：李东阳
朝代：明

不信湖中好，侬身别有家。翻愁岁华尽，不敢采莲花。
西湖曲（五首）
作者：李东阳
朝代：明

草碧明沙际，霜红试雨初。官船荡素桨，惊散一双鱼。
西湖曲（五首）
作者：李东阳
朝代：明

莫唱西湖曲，湖边歌舞稀。侬家年少日，游冶误芳菲。
西湖曲（五首）
作者：李东阳
朝代：明
体裁：五言绝句

风落平沙稻，霜垂别渚莲。西湖三百亩，强半富儿田。
西湖草亭诗
作者：李东阳
朝代：明
体裁：七言律诗

淮阳城外西湖好，漫说杭州更颍州。云里乱山堆寺出，雨馀春水入田流。官閒了却坡翁事，家在无烦范蠡舟。诗卷画图游子意，几回春梦绕芳洲。
西苑焚藁纪事
作者：李东阳
朝代：明

史家遗草尽成编，太液池头万炬烟。天上六丁元下取，人间一字不轻传。先朝故事非今日，内苑清游亦胜缘。却上广寒云雾里，禁城东指是文渊。
见山楼题常熟陈亚参卷
作者：李东阳
朝代：明

虞山青近东海头，正对元龙百尺楼。半山闲身刚得隐，四时佳景更宜秋。屐曾蹑后犹余齿，帘为看来懒下钩。倚遍曲阑人不见，断云飞鸟共悠悠。
见山楼题常熟陈亚参卷
作者：李东阳
朝代：明
体裁：七言律诗

虞山青近海东头，正对元龙百尺楼。半世閒身刚得隐，四时佳景更宜秋。屐曾蹑后犹馀齿，帘为看来懒下钩。倚遍曲阑人不见，断云飞鸟共悠悠。
见月
作者：李东阳
朝代：明
体裁：五言绝句

野宿秋云暝，溪行晓雾寒。归心与明月，夜夜到长安。
见蝗
作者：李东阳
朝代：明
体裁：五言律诗

西日照城东，飞蝗忽蔽空。声如挟风雨，势若走儿童。老眼何曾见，残年未拟丰。忧勤正云汉，玄默可能通。
观仁辅林黄门宅看莲诗戏次其韵
作者：李东阳
朝代：明
体裁：七言律诗

老去愁多秪为花，不堪风雨更泥沙。买栽自笑贫无地，卧看谁怜醉是家。江上路遥随梦到，袖中诗好向人誇。词林旧侣风流在，许赠繁香压帽纱。
观怀素自序帖真迹柬原博太史
作者：李东阳
朝代：明
体裁：古风

吾乡上人老藏真，挥毫作字精入神。金书石刻世已少，况乃缣素随风尘。大江东南天万里，流落数颗骊龙珍。百尺高门若深海，腰絙欲入茫无津。吴公好古得奇货，传借数手来乡邻。后堂开扃许坐我，展卷故觉情相亲。嗟予生晚见亦晚，三十六年空复春。苏黄二老尚莫睹，犹喜未乏前生因。向来摩本已酷似，昔见其影今其真。临池对影不自陋，涂抹欲效西施颦。愿携纸墨就几格，亟往不避僮奴嗔。馀光东壁幸不惜，且复照我西家贫。请君勿返连城璧，留待他时慕蔺人。
观泉图
作者：李东阳
朝代：明

空山落叶无人管，长林苍苍秋日短。飞泉百尺堕空濛，下注寒潭作深浅。淅沥如同带雨来，飘摇忽被风吹断。忆向山中初听时，乍近却疑身在远。幽寻僻探始得之，毛发萧骚不容绾。鹦鹉江洲竟趯翻，匡庐瀑布谁分剪。世间奇胜自有地，应恨入山来已晚。十年双袂京尘满，亦欲相从为一浣。安得图中二老翁，芒鞋竹杖长为伴。
观泉图
作者：李东阳
朝代：明
体裁：古风

空山落叶无人管，长林苍苍秋日短。飞泉百尺堕空濛，下注寒潭作清浅。淅沥如闻带雨来，飘摇忽被风吹断。忆向山中初听时，乍近却疑身在远。幽寻僻探始得之，毛发萧骚不容绾。鹦鹉江洲竟趯翻，匡庐瀑布谁分剪。世间奇胜自有地，应恨入山来已晚。十年双袂京尘满，亦欲相从为一浣。安得图中二老翁，芒鞋竹杖长为伴。
观画兰有感
作者：李东阳
朝代：明

春风吹香出芳林，丛兰开傍西岩阴。几回欲釆意不适，路转溪回山更深。虚堂披图对幽襟，忽如揽衣度崎嵚。杏坛尼父去已远，湘江屈原空独沉。我方挥弦坐微吟，微吟未成日将晚。冰霜欲来侵九畹，兰兮兰兮竟谁管。
观画兰有感作
作者：李东阳
朝代：明
体裁：古风

春风吹香出芳林，丛兰开傍西岩阴。几回欲采意不适，路转溪回山更深。虚堂披图对幽襟，忽如揽衣度崎嵚。杏坛尼父去已远，湘江屈原空独沈。我方挥弦坐微吟，微吟未成日将晚。冰霜欲来侵九畹，兰兮兰兮竟谁管。
览愚得诗卷有怀亡弟之作怅然感之因用其韵
作者：李东阳
朝代：明
体裁：七言律诗

楚词招罢日昏黄，不见幽魂为返香。寒菊有歌同薤露，秋风无雁忆衡阳。神交不隔江南北，尘世空惊梦短长。去岁兹辰那可问，不胜清泪夜灯傍。
誉树行
作者：李东阳
朝代：明
体裁：乐府曲辞

莫爱庭前树，一爱百誉随。向非谏臣言，不知佞者谁。不知尚自可，不去安用知。甘言终幸怜，逆耳先防辱。那将君王树，不及大尉足。
誉树行
作者：李东阳
朝代：明

莫爱庭前树，一爱百誉随。向非谏臣言，不知佞者谁。不知尚自可，不去安用知。甘言终幸怜，逆耳先防辱。那将君王树，不及太尉足。
诸生有作红叶诗者爱其末句戏为补之
作者：李东阳
朝代：明
体裁：七言律诗

碧树凋馀老更红，强将颜色慰飘蓬。浓霜未著愁先醉，返照初回望欲空。唐苑情多何足问，吴江句好更谁工。晚来蚁穴无归路，应恨萧萧匝地风。
读书
作者：李东阳
朝代：明
体裁：古风

新岁草木茂，去陈茁其初。人生天地间，而与此类殊。生年日已长，问学日已疏。扣之无所有，安用七尺躯。刘公笑欧九，轼辈当何如。况我所得者，沧溟之一盂。躬行圣所贵，记诵乃繁芜。自古识字人，嗟嗟扬子云。
读刘静脩诗
作者：李东阳
朝代：明

百年四海一容城，是处云山着脚行。观物每从真意得，感时翻觉壮心惊。高松绝岛凌秋势，独鹤空江警夜声。多少中原词赋手，尽将丝竹奏升平。
读文山集附录
作者：李东阳
朝代：明
体裁：七言绝句

状元忠义古今传，野史何如旧史全。删述总烦胡学士，姓名犹记丙申年。
读杨尚宝叔简漷县怀蒙泉岳翁诗有感次韵
作者：李东阳
朝代：明
体裁：七言律诗

门户凋馀秪弟兄，忆公于此最伤情。囊空始信生前计，棺盖从他世上评。古墓回车谁腹痛，遗文在箧我心惊。符台老友今头白，几向荒村问县名。
读柳拱之员外严宗哲主事杨应宁舍人倡和和长句戏次韵一首
作者：李东阳
朝代：明
体裁：古风

诗坛森严升复楯，白战雄心气难忍。西邻有客兴亦酣，睥睨重围目双眕。居然地隔如秦越，或者神交同白稹。故知宫角本谐声，复恐圆方不相准。向来蹇钝费鞭策，已分驽骀谢騋牝。灰馀万念偶一生，腐木经秋发孤菌。诸君才力各强健，东飞俊鹘西飞隼。拟随磅礴共盘旋，弱羽真愁向空陨。霜天闭门坐不出，背拥寒炉曲成蚓。强呼冻墨吟小诗，力困冰毫如荷盾。枯肠夜渴吻亦乾，绠短瓶空谁为引。回首不如年少时，满堂坐客誇聪敏。韩公道德日已负，后山精力空应尽。逢场作戏亦偶然，不觉诗成为韵窘。文章同时不易得，三杰古称吴富尹。君今并是湖南英，乡邑吾犹限封畛。闲官未免铅椠累，户外催逋时接轸。长歌终曲谁使子，歌罢独吟还自哂。
读柳拱之员外严宗哲主事杨应宁舍人倡和长句戏次韵一首
作者：李东阳
朝代：明

诗坛森严升复楯，白战雄呼气难忍。西邻有客兴亦酣，睥睨重围目双眕。居然地隔如秦越，或者神交同白稹。故知宫角本谐声，复恐圆方不相准。向来蹇钝费鞭策，已分驽骀谢祇牝。灰余万念偶一生，腐木经秋发孤菌。诸君才力各强健，东飞俊鹘西飞隼。拟随磅礴共盘旋，弱羽真愁向空陨。霜天闭门坐不出，背拥寒炉曲成蚓。强呵冻墨吟小诗，力困冰毫如荷盾。枯肠夜渴吻亦干，绠短瓶空谁为引。回首不如年少时，满堂坐客夸聪敏。韩公道德日已负，后山精力空应尽。逢场作戏亦偶然，不觉诗成为韵窘。文章同时不易得，三杰古称吴富尹。君今并是湖南英，乡邑吾犹限封畛。闲官未免铅椠累，户外催逋时接轸。长歌终曲谁使予，歌罢独吟还自哂。
读汉史
作者：李东阳
朝代：明
体裁：七言绝句

绿囊方底殿屏东，密使潜书昼夜通。落尽仙桃春不管，更教双燕舞西风。
谒少昊墓
作者：李东阳
朝代：明

古称少昊氏，云是五帝先。典册既茫昧，氏名仅流传。建都鲁城东，遗址有轩辕。至今高原上，陵树郁成阡。丰碑不刻字，遗恨宣和年。国朝重明祀，香帛随纁玄。我来访旧迹，幸未迷榛菅。四顾林莽间，野意但苍然。停车问父老，相对两无言。
谒尼山
作者：李东阳
朝代：明
体裁：古风

迢迢鲁城路，望望尼山峰。坤灵在其西，颜母在其东。周原敞宏址，中有文宣宫。年深岁复改，上雨兼旁风。苍黄设俎豆，俯仰思仪容。周旋入寝殿，榱栋半已空。丹青剥像貌，暴露炎埃中。因之起深痛，蹙额面发红。荒苔卧石柱，隐隐双雕龙。乃知前朝事，规制本穹窿。兴替岂有时，阙里方尊崇。纷纷缁黄辈，各自传其宗。珠林映贝阁，势若争雌雄。吾曹衣冠士，此涕讵无从。昨逢中台彦，感旧伤遗踪。惜哉不共到，独此心忡忡。他时按部后，为我回青骢。
谒陵憩清河旧馆有感
作者：李东阳
朝代：明
体裁：七言律诗

路出沙堤向草堂，北归曾此驻行装。风前热火烟生面，夜半开门雨到床。今日闾阎宜富庶，旧时僮仆尚苍黄。人生剩有悲欢地，何必他山与故乡。
谢于乔庶子二亲寿诗
作者：李东阳
朝代：明
体裁：五言排律

绰楔今王制，衣冠古谢家。坊题状元字，庭老合欢花。日纪三蓂隔，星移两岁差。孟尝珠作履，潘岳版为车。得酒丹逾渥，开奁雪未华。桑榆收岂晚，龟鹤算初遐。绿橘怀香远，黄鱼入馔嘉。县分仙掌露，书趁月宫槎。秀色桥还梓，繁阴瓞更瓜。见孙怜我抱，有子听人誇。道阻遥思越，辞荒强和巴。晨瞻海东郭，佳气蔚成葭。
谢于乔送杨梅乾无诗用前韵奉索
作者：李东阳
朝代：明
体裁：七言律诗

深夜柴门阖更开，杨梅香送满罂来。霜乾浅带层冰结，红烂纷成万粟堆。坐爱春盘装磊落，忆从秋树采崔嵬。莫教俗却先生馈，佳句重烦答后裁。
谢于乔送杨梅干无诗用前韵奉索
作者：李东阳
朝代：明

深夜柴门阖更开，杨梅香送满罂来。霜干浅带层冰结，红烂纷成万粟堆。坐爱春盘装磊落，忆从秋树采崔嵬。莫教俗却先生馈，佳句重烦答后裁。
谢原博惠笋叠前韵
作者：李东阳
朝代：明

翠笼清笋一时开，为有清风竹巷来。池凤羽毛应比秀，箨龙鳞甲漫成堆。袜材有派分洋谷，绷锦无心斗马嵬。莫笑北人曾煮箦，久从湘客问烹裁。
谢原博惠笋叠前韵
作者：李东阳
朝代：明
体裁：七言律诗

翠笼青笋一时开，为有清风竹巷来。池凤羽毛应比秀，箨龙鳞甲漫成堆。袜材有派分洋谷，绷锦无心斗马嵬。莫笑北人曾煮箦，久从湘客问烹裁。
谢学士所藏山水图歌
作者：李东阳
朝代：明
体裁：古风

翰林门地清于冰，高堂六月开云汀。凉秋摵摵起庭宇，万籁如在空中听。空山苍苍入林莽，江上茆亭隔风雨。层窗曲槛深阒寥，寂寂幽弦似相语。绳床棐几随周旋，麈尾不动声琅然。山高水阔鸟飞尽，惟有碧树鸣寒蝉。东邻老翁跨驴至，西家屐齿半欲穿。山头荷担步还却，此岂有意冷冷弦。先生爱山复爱水，看画题诗宛相似。坐令宾主成三人，不羡谪仙花月里。玉堂退食时相从，恍然坐我青芙蓉。愿将一曲洗双耳，更待高楼阊阖风。
谢王世赏移竹次韵
作者：李东阳
朝代：明
体裁：七言律诗

俗居无计避尘氛，西郭浓阴远见分。幸有竹看休问主，苦无邻乞竟烦君。天应不爱城头雨，地许长留石上云。十日肩舆犹未过，晓风帘箔又斜曛。
谢萧文明惠榛子
作者：李东阳
朝代：明
体裁：七言律诗

野簇蹊丛满地垂，饱霜经雨亦多时。长疑塞外随车远，错恨山中结子迟。竹笼旧封劳夜到，茗芽香碗入春宜。知君情比投桃重，不爱琼瑶却爱诗。
谢谢方石惠石棋子
作者：李东阳
朝代：明
体裁：古风

天台山高东走海，结为方岩石磊磊。仙人巨斧劈石碎，斲出象棋三十二。犹恐世人不识云篆书，刻作西京后来字。朱填墨写部类分，坐开两垒成三军。裹藏尚带烟云气，变化或惊蛇鸟群。仙人白头朝帝阍，持以赠我同瑶琨。空堂无人石枰响，病骨先秋觉萧爽。杜陵画纸那可著，火馀冷玉差能彷。君不见越山老樵枯木柯，看时浑少别时多。世间成败等局戏，何必燕然刻石高嵯峨。不如坐共一枰晚，仙人不留将奈何。吁嗟乎，仙人不留将奈何。
谢谢方石石镇纸
作者：李东阳
朝代：明
体裁：古风

风檐细楮飘如叶，恼乱閒愁千万叠。试将觚石置我前，坐镇浮浮成妥帖。谁其赠者方石翁，瘦骨与石将无同。石形可碎理不曲，此语吾传东海东。向来遗我枰棋制，规石为圆岂翁意。亦知此石如此心，不谓心同肯予致。我家娇儿不解事，径往取之如剧戏。仅辞涂抹向诗书，岂有规模守文字。古来问学须磋磨，要令平直无偏颇。觚哉觚哉久不见，摸棱之辈何其多。愿儿宝石终比德，慎勿委弃墙东阿。还持此石问汝伯，别有矩彟当如何。
谢邵地官汝学馈陶鼎次韵
作者：李东阳
朝代：明
体裁：七言律诗

感君携赠出南装，别路相看似故乡。诗客品题新定价，野人抟埴旧传方。茅柴火底春风软，骨董羹中滋味长。秋去冬来几寒暖，且将粗粝送年光。
贞则堂诗黄岩谢编修鸣治大母赵氏有贞德其媵严闺儿从之终身
作者：李东阳
朝代：明
体裁：古风

忆昔归夫君，君家妾乡邑。所期在偕老，中道百忧集。男孤二女弱，妾年未三十。饥寒幸相保，生死在呼吸。衡门畏宵启，行露被田隰。危言动盈路，俯仰身岌岌。挥刀断我发，解橐散我粒。本图绝窥觎，亦用拯穷急。肝肠向人尽，磊磈不自戢。皦若天日晶，幽闻鬼神泣。平生旧箕帚，忍弃不再执。圭玷尚可磨，衣敝尚可缉。委质自当年，君门岂轻入。一婢老相从，白首供爨汲。艰难备万状，不离扃与□。此曹岂解事，居处视所习。感激自不移，畴能彊维絷。民彝本同赋，贵贱无等级。男儿失所事，俯首忍羞涩。衣冠乃倾颓，于此望何及。天台中峰秀，偃蹇众山立。节妇孝子家，高风远相揖。请歌柏舟篇，以继蓼莪什。
费司业廷言留饮题厢壁
作者：李东阳
朝代：明
体裁：七言律诗

壁水桥通别是天，瀛洲东望亦登仙。馆中群士有同辈，天下此官无剩员。坐拥图书消暇日，梦随冠盖入新年。班行旧会今稀少，莫怪相过意惘然。
贺周原已得男再用瓜祝韵
作者：李东阳
朝代：明
体裁：七言律诗

宜男嘉祝未云赊，吉兆今符第几瓜。西海又传桃实大，东楼初记斗杓斜。桓郎未必无佳客，王氏从来有外家。闻说贺筵多异品，尚方新赐小团茶。
贺商辂70寿联
作者：李东阳
朝代：明
体裁：联

自古年华稀七秩；本朝才望重三元。
贺岁次韵若虚秋官
作者：李东阳
朝代：明
体裁：七言律诗

扑面尘多眼乱花，春来心事剧如麻。九衢路塞车马集，七贵门深云雾遮。长怪仆夫遗刺字，每劳阍吏指邻家。长安旧俗年年在，又是晨鸡与暮鸦。
贺靖逸谕德得孙
作者：李东阳
朝代：明
体裁：古风

昆山良田多种玉，玉子累累岁仍熟。风流雍伯已千年，年少玉郎今姓陆。陆郎二十清且温，太史之子封君孙。向来娶妇复生子，头角虽殊风骨存。锦绷绣被光照面，气如长虹眼如电。清向徐卿坐上看，美于潘岳车中见。一龄倏忽还再龄，渐教能笑复能行。已从坐客识奇物，更与名家占德星。登堂赋诗贺太史，人生有孙胜有子。皆言有子万事足，见子作翁何不喜。同年健者傅与陈，有孙不逮高堂亲。我亲幸健子尚少，四世如君今几人。白头封君年七十，如麟振振螽蛰蛰。会看太史得曾孙，重见高门车马集。
贺鼎仪迁谕德得检字
作者：李东阳
朝代：明
体裁：古风

华盖天穹崇，青宫地深俨。同时侍从臣，一一皆妙选。陆君伟文行，不抗亦不謟。铦如囊中锥，颖脱不受掩。年劳秩屡迁，德谕官曷忝。名廑黼扆记，荐岂公卿剡。平生耐官职，宠极翻自敛。须知启沃功，不独事编检。姓字符鼎彝，文章归琬琰。非才独惭子，同第名久玷。交游二十年，道义足薰染。攀跻竟何能，时岁惊荏苒。勋业乃攸期，荣光讵相艳。努力当壮龄，时哉此其渐。
贾岛墓
作者：李东阳
朝代：明
体裁：七言律诗

百里桑乾绕帝京，浪仙曾此寄浮生。葬来诗骨青山瘦，望尽荒原白草平。无地椒盘供庙祀，有人骢马问村名。穹碑四尺标题在，词赋空馀万古情。
贾岛墓
作者：李东阳
朝代：明
体裁：七言律诗

百里桑乾绕帝京，阆仙曾此寄浮生。葬来诗骨青山瘦，望尽荒原白草平。无地椒盘供庙祀，有人骢马问村名。穹碑四尺标题在，词赋风馀万古情。
赋得玉泉送王元勋还南京席上作
作者：李东阳
朝代：明
体裁：七言律诗

九曲峰前一派过，谁将壮士挽银河。天池倒浸空中影，地脉潜通洞底波。诗骨照来先见瘦，醉颜醒后不成酡。因逢玉兔泉边客，欲斗清泠奈远何。
赋得西湖送张公实少参归浙江
作者：李东阳
朝代：明
体裁：七言律诗

路指三天转六桥，盛时风景胜前朝。无山不绕湖边寺，有水皆通海上潮。部使随星驰汉节，骚人乘月弄吴桡。因君却省会游地，醉倚高楼望泬寥。
赏花夜归图
作者：李东阳
朝代：明
体裁：古风

江南三月花满城，城南城北堪游行。马啼冲晓踏春去，日暮归来空复情。溪桥系马纡春步，绿遍苍苔旧时路。醉眼低迷杨柳烟，春衣坐湿蔷薇露。重门曲槛花阴阴，李径桃蹊深复深。手持红烛候归路，应见儿童知赏心。赏心自少今已老，每忆花枝被花恼。寄语高林宿鸟知，明朝莫更催归早。
赐杨梅
作者：李东阳
朝代：明

官河催载满船冰，五月杨梅入帝京。沁齿不知红露湿，到诗偏助玉堂清。名从傅鼎遥分派，价比隋珠亦称情。再拜文华门外地，讲筵恩重若为荣。
赐杨梅
作者：李东阳
朝代：明
体裁：七言律诗

官河催载满船冰，十月杨梅入帝京。沁齿不知红露湿，到诗偏助玉堂清。名从傅鼎遥分派，价比隋珠亦称情。再拜文华门外地，讲筵恩重若为荣。
赐枇杷
作者：李东阳
朝代：明

尚方珍果赐新尝，分得江南百颗黄。远道不妨经月暑，冷枝疑带隔年霜。龙笺帖罢名初散，翠笼开时手亦香。归领君恩荐家庙，不禁清泪满衣裳。
赐藕
作者：李东阳
朝代：明

只向名花看画图，忽惊仙骨在泥涂。轻同握雪愁先碎，细比餐冰听却无。郭北芳菲怀故里，江南风味忆西湖。渴尘此夜消应尽，未羡金茎与玉壶。
赐藕
作者：李东阳
朝代：明
体裁：七言律诗

秪向名花看画图，忽惊仙骨在泥涂。轻同握雪愁先碎，细比餐冰听却无。郭北芳菲怀故里，江南风味忆西湖。渴尘此夜消应尽，未羡金茎与玉壶。
赠傅神高训导
作者：李东阳
朝代：明
体裁：七言律诗

彩毫和露写清秋，亲见江南顾虎头。憔悴忽惊多病质，贤豪今负壮年游。眼前庶事谁工拙，梦里浮生有去留。万里滇池三载别，重来还识故吾不。
赠张主事潜奉使阙里取衍圣公及三氏子孙赴京观幸学礼
作者：李东阳
朝代：明
体裁：古风

汉家天子临雍日，孔氏云孙应时出。关西俊士东鲁曹，奉使南来马行疾。长安雪后开新霁，炫耀山川豁蒙密。经心道路远逶迤，翘首殿庭高崒嵂。百年盛典闻褒恤，万古遗经重删述。极知礼乐超唐宋，冕十二旒庭八佾。平生仰止在宫墙，真见升堂还入室。杏坛弦诵想三千，童冠舞雩思六七。颜祠孟庙皆吾党，近者数弓遥天驿。会陪圭组导衿裾，归向虞廷拜天秩。
赠彭民望
作者：李东阳
朝代：明

我家水西涯，性本爱幽僻。与君数携手，兴至忘所适。溪行缘萦纡，野酌散愁寂。倦来倚树坐，举目见山色。山色忽已改，离别复几载。移居在城南，咫尺隔江海。夜来春风至，芳思期共采。道逢旧邻人，茅堂复何在。
赠彭民望三首·其一
作者：李东阳
朝代：明
体裁：古风

庄子作诗苦，饥肠无停回。胸中锦绣字，字字不轻裁。君诗惊满座，气与沧溟开。酒酣疾伸纸，下笔无嫌猜。庄子壮君志，君亦爱其才。我居二子间，形秽不自哀。愿从双飞翼，聊与相徘徊。
赠彭民望三首·其三
作者：李东阳
朝代：明
体裁：古风

我家水西涯，性本爱幽僻。与君数携手，兴至忘所适。溪行缘萦纡，野酌散愁寂。倦来倚树坐，举目见山色。山色忽已改，离别复几载。移居在城南，咫尺隔江海。夜来春风至，芳意思共采。道逢旧邻人，茅堂复何在。
赠彭民望三首·其二
作者：李东阳
朝代：明
体裁：古风

我屋虽萧条，欣与子同居。嘉辰与永夕，觞咏得相俱。而胡好出游，十日九跨驴。明月照万里，停云在庭除。入门坐我床，探我囊中书。读之莞尔笑，谓我兴有馀。我诗世不好，见者掷道隅。君情倘相契，赠比双明珠。
赤壁图歌
作者：李东阳
朝代：明
体裁：古风

荆州水军八十万，鼓棹扬旗下江汉。江东将帅谁敢当，年少周瑜独轻难。汉家英雄本龙种，怒指中原扼双腕。孔明决策讨操逆，誓复深仇起相捍。东风吹沙暗赤壁，百里旌旗眼中乱。列炬争驰疾若星，南军已在中流半。黄郎大呼老瞒走，乌鹊翻飞过江岸。攀缘失手势两孤，一纸军书万人散。贼兵未平壮士死，猜疑已作萧墙患。唇亡齿寒不自知，可惜衣冠尽涂炭。乾坤无情岁月改，千古兹山石不烂。东坡老翁好奇古，一官远向黄州窜。箫声入秋木叶空，此地经过独肠断。高歌扣舷和者谁，回首斯人亦凋换。奸雄僣窃何足数，青史离离后人看。为君击节歌此图，却立苍茫倚长叹。
赵承旨
作者：李东阳
朝代：明
体裁：乐府曲辞

赵承旨，谁家子？王维诗画钟繇书，不独行藏两相似。文山令子燕京臣，临川贡士官成均。名家大儒亦如此，雪楼之徒安足齿。
过丁字沽
作者：李东阳
朝代：明

十月南风不受呼，须将短日赴长途。僧钟已及午时饭，官舫才过丁字沽。新月此回真见汝，故乡何处尚迟吾。关河百里南来雁，欲问平安有字无。
过城西高凉桥忆方石用所寄韵
作者：李东阳
朝代：明
体裁：七言律诗

每缘多病辍幽寻，暂驻城西水石阴。同赏竟孤前夜约，独行无奈此时心。千山拂晓疑看画，一雨经春不论金。犹有未忘情处在，更无开口亦微吟。
过安平镇怀治河刘司马
作者：李东阳
朝代：明
体裁：古风

黄陵冈头河水黄，冲沙走石声礌硠。北趋平原下广泽，直怀运道无津梁。坐令漕舟百万如山壅，民船贾舶何纷庞。帝遣台臣出治水，水性硉矹难为降。千金作埽万夫力，顷刻下堕轻毫芒。台臣焦思废食寝，夜梦神禹授以玉简青琳琅。水行在导不在障，岂以木石争涛泷。地灵顺轨水怪伏，河遂南徙归徐方。因高为陵下为泽，复有石坝磊荦长如冈。丰功伟绩不可以数计，此乃馀力非末强。忆昔文皇建都向燕蓟，中导汶泗通漕纲。尚书宋公富经略，世上但识陈公襄。武功徐公亦奇士，盛以勋绩为文章。四十馀年复一决，嗟哉此绩安可忘。帝命儒臣分书刻，金石此记正属臣东阳。使轺东来一登眺，风日飒爽炎天凉。是时台臣入兵省，我在江湖思庙廊。愿此冈不堕河不徙，纵有带砺无沧桑。
过朱文鸣旧宅
作者：李东阳
朝代：明
体裁：七言律诗

生死论交竟惘然，独堪羸马过门前。黄金券后书空散，华馆宾馀榻正悬。解事小童悲识面，承家稚子望增年。怀君剩有停云句，肠断惊风为绝弦。
过沙河有感
作者：李东阳
朝代：明
体裁：七言律诗

几家茆屋住荒洲，风景凄然感去秋。沙壅断桥还旧路，水藏深涧有桡舟。虎谈在耳神犹动，鱼葬伤心骨未收。对此不堪怀故侣，野烟溪日重回头。
过玉山
作者：李东阳
朝代：明
体裁：五言律诗

扁舟随所适，兹地复跻攀。雨久未妨旱，路穷方见山。断桥人独去，高屿鸟孤还。东望临安郡，潺湲一水间。
过真武庙怀朱文鸣亡友
作者：李东阳
朝代：明
体裁：七言律诗

淼淼沧波白鹭飞，苔痕长满钓鱼矶。松阴不改三珠树，鹤梦还醒一羽衣。细数邻家遗老尽，久怀同学故人稀。沿流不觉寻诗远，把酒看花事事违。
过黄河
作者：李东阳
朝代：明
体裁：七言绝句

清口驿前初放船，长淮东下水如弦。劲催双橹渡河急，一夜狂风到海边。
送乔生宇归乐平
作者：李东阳
朝代：明
体裁：古风

我友中书君，十年抗师席。当时门下士，往往继科籍。乔生西南来，竦如木初植。良材就斤斧，规矩应丈尺。文场才弱冠，已破万人敌。而犹不自满，欿若字未识。朅来过我堂，每语终日夕。谈诗辨格律，论字穷点画。微言析豪芒，独诣超畛域。纷纷科举徒，未暇论与策。古文时所弃，似子宁易得。吾生好讲学，久矣抱深默。爱子方起予，胡为重行役。勖哉千里途，及此分阴惜。少年岂可恃，我已非白晰。文章未足论，太上贵立德。而师有严规，我语赘何益。
送仲维馨院使还淮南
作者：李东阳
朝代：明
体裁：古风

双环杂佩摇丁东，少年通籍明光宫。每逢天子赐颜色，长与大夫歌退公。旧悬腰带黄金重，新送宫壶白露浓。人道相如归昼锦，谁言张翰忆秋风。秋风未动江花老，思向东原赋春草。千金宁为买书贫，万事不及还家早。巢中健翮长双成，镜里慈颜看转好。况当朝省盛才贤，且向山林乐熙皞。淮南江北湖水傍，门前绰楔高如堂。旧书旧隐故无恙，某水某丘安可忘。采将芹叶思君献，斫得江鱼念母尝。我亦临风惜分手，碧云高处望回翔。
送伍主事符归省
作者：李东阳
朝代：明
体裁：七言律诗

画省郎官着锦衣，绿波晴漾綵帆飞。天池水足鹍仍化，庭竹阴成凤始归。鲁史法应传衮钺，宋科心不在轻肥。题诗为寄同年老，有子如君眼底稀。
送何孟春归省其大父佥宪公且应湖南试
作者：李东阳
朝代：明
体裁：五言律诗

山水湖南秀，英灵信有之。后来谁先子，今去有馀师。汉室占星聚，虞廷指凤仪。聪明愚可守，此语未堪疑。
送侍读学士曾士美之南京
作者：李东阳
朝代：明
体裁：七言律诗

荐章频见出文渊，重上春风建业船。官好旧衔加两字，书成新史又三年。西江使客多乡信，北院移文秪俸钱。莫道凤楼閒老手，要看词赋满山川。
送傅元秀才赴举江西
作者：李东阳
朝代：明
体裁：古风

凤凰巢穴麒麟种，奇物常为世倾竦。傅生才调出名家，一不为希百非冗。亦知性质有天解，曾忆当年角初总。早从书派得源流，复向词宗继支统。后来英俊岂易得，我已为子神飞动。十年远作东南游，腹有江山浩奔汹。试凌逸气脱尘凡，立见孤标谢荒茸。翻然赴敌翰墨场，百万人中看贾勇。会将长策献明庭，谁谓一时非贾董。未论秋荐与春闱，金马玉堂堪接踵。晋阳授简辞当习，毛义登堂檄须奉。有才未免为世用，药里参苓方在笼。厌随时辈学奔趋，肯向乡邦衒华宠。古道终教德器成，今人祇解功名重。临岐欲别无所赠，颇觉尘襟剧颊壅。情深义重极怜渠，我语虽多未为氄。
送傅曰会还新喻二十韵
作者：李东阳
朝代：明
体裁：五言排律

旅馆愁相送，秋空一雁高。弟兄君辈少，江汉我心劳。忆昨趋京辅，逢人说俊髦。卧龙犹在匣，阴鹤未离皋。章句还周雅，风流亦楚骚。战酣看屡捷，技痒不容搔。好客延青眼，留诗驻彩毫。迁莺方伐木，呦鹿更鸣蒿。露熟南州酿，霜甘北渚螯。饮醪心独醉，投辖意频叨。暮雨层城榻，寒江八月艘。旧乡怀骨肉，游子慎风涛。桂阈悬丹树，芹宫映白袍。鹭行春束卷，熊饵夜分膏。岁月供铅椠，交情识佩刀。文章吾所畏，衡鉴尔能逃。礼乐逢今代，功名在此曹。上书须贾谊，献颂得王褒。尘土辞羁絷，云霄待羽毛。振衣千仞表，应不负人豪。
送储静夫主事之南京吏部兼寄夏廷章
作者：李东阳
朝代：明

万里晴空一鹤飞，野云溪雪避光辉。不应银海妨回棹，未许缁尘得上衣。南国地夸山水丽，东曹官爱簿书稀。多情定与吾乡彦，石假峰前咏落晖。
送储静夫主事之南京吏部兼寄夏廷章
作者：李东阳
朝代：明
体裁：七言律诗

万里晴空一鹤飞，野云溪雪避光辉。不应银海妨回棹，未许缁尘得上衣。南国地誇山水丽，东曹官爱簿书稀。多情定与吾乡彦，石假峰前咏落晖。
送刘御史丙奉使归省
作者：李东阳
朝代：明
体裁：七言律诗

楚山高不碍云飞，春日偏明绣豸衣。人自乌台持节下，天教白发待儿归。新巢阁凤还千仞，旧种庭椿过十围。极目滇南山尽处，平安莫遣报书稀。
送同年汪宪使希颜之贵州
作者：李东阳
朝代：明
体裁：七言律诗

宪节东来日未曛，使轺西去复离群。佳期不负秋城雨，别思先停晚树云。月里亏盈天自定，世间夷险路平分。故家遗墨劳珍赠，愧乏千金可报君。
送吕进士卣之大名推官
作者：李东阳
朝代：明
体裁：七言律诗

清时休但爱閒官，错节须从利器看。我愧孙阳曾相马，君如仇簿暂栖鸾。交情覆手炎凉易，世路于人俯仰难。至境不关儒者事，百年留取寸心丹。
送吴亚卿道本省母漳州二首·其一
作者：李东阳
朝代：明
体裁：七言律诗

地卿分职重东曹，南望家山隔暮涛。无计得归宁免乞，有亲能觐敢辞劳。天风夜送飞帆急，海日晴翻舞袖高。莫为倚门烦侧席，太平勋望属时髦。
送吴亚卿道本省母漳州二首·其二
作者：李东阳
朝代：明
体裁：七言律诗

与君交谊岂不久，我少忽看青鬓华。八千馀里暮山色，二十五回春杏花。故人离思赋碧草，仙母醉颜餐绛霞。谁道天河隔世界，从知海客惯乘槎。
送吴学士克温之南京
作者：李东阳
朝代：明

玉堂风月每平分，北客南来又送君。千里山川非远别，两都词赋旧能文。亭边野兴随脩竹，江上归心驻白云。二十年前曾此梦，不胜吟望立斜曛。
送吴汝贤归省莆田·其一
作者：李东阳
朝代：明
体裁：七言绝句

画船箫鼓越溪行，十载青山忆送迎。咫尺乡关心万里，白云飞尽海边城。
送吴汝贤归省莆田·其二
作者：李东阳
朝代：明
体裁：七言绝句

夜深歌酒动江楼，春入高堂鬓里秋。一日承欢宁易得，十年身在凤池头。
送吴江陈知县
作者：李东阳
朝代：明
体裁：七言律诗

曾踏长桥望太湖，至今魂梦绕东吴。波涛岁久鱼龙化，云雾天空岛屿孤。千里风尘长送客，几人冠盖此分符。贤劳未有登临兴，不道官閒一事无。
送周原已院判之南京席上得别字
作者：李东阳
朝代：明
体裁：古风

金陵山水真奇绝，我昔南游遍车辙。归来梦想隔尘埃，翼未高飞肘先掣。与君有约各分署，三岁两曹惟一缺。羡君此去若登仙，欲往不得心内热。如遭炎蒸坐深甑，拟踏阴厓齧寒雪。君今况得故乡归，我是北人犹爱说。停君酒杯听我歌，我歌未终君暂辍。折桂桥边衣锦行，雨花台上登高节。古闻骑鹤上扬州，得未为艰失为觖。太常陈卿我同志，官府神仙非滥设。因君寄语须自珍，莫道玉堂天上别。
送周时可文选还南京用罗明仲席上韵
作者：李东阳
朝代：明
体裁：七言律诗

一月京华三见君，匆匆下马立残曛。朝辞内苑千峰雪，暮宿荒郊万叠云。宵旰席怀当宁宠，平安书报隔江闻。十年忝窃箴规谊，犹带儒冠学缀文。
送周梁石知广德州
作者：李东阳
朝代：明
体裁：七言律诗

州居地僻简逢迎，作宦从前懒近名。尽日鸣琴清里讼，一春骑马看村耕。曲江芳草年年路，南国甘棠树树情。人说中朝官总好，我今无补愧升平。
送周进士统知宿州
作者：李东阳
朝代：明
体裁：七言律诗

甲科文采重弓裘，亲见趋庭接宦游。坐爱簪袍能待客，去看冠盖得分州。宫前碧柳先春动，河上清波带雪流。共道中原风土胜，向来凋疾待君瘳。
送唐都宪出镇蓟州诸关
作者：李东阳
朝代：明

居庸东下接榆关，千尺层城万仞山。秋有桑麻生事足，夜无烽火戍楼闲。帐前貔虎知严令，岁晚风霜识壮颜。略试一方经济手，归来重补旧朝班。
送商素庵归淳安
作者：李东阳
朝代：明
体裁：七言律诗

两朝三事屡登崇，冠佩巍然长者风。霖雨帝思商傅说，科名人比宋沂公。光华咫尺瞻依地，礼义从容进退中。归看锦袍环玉带，白头林下几人同。
送太仓俞良臣之安州学
作者：李东阳
朝代：明
体裁：七言律诗

青山骑马入安州，回首京华是旧游。岂谓功名非适意，漫将诗酒坐消忧。渚芹香湿还经雨，岩桂花迟总待秋。借问娄江今几�，秪应同向海东流。
送太仓俞良臣之安州学
作者：李东阳
朝代：明

青山骑马入安州，回首京华是旧游。岂谓功名非适意，漫将诗酒坐消忧。渚芹香湿还经雨，岩桂花迟总待秋。借问娄江今几𣲖，秪应同向海东流。
送太常杨公还南京次韵
作者：李东阳
朝代：明
体裁：七言律诗

菊花时节共登台，南寺曾为北客陪。醉后音书难屡寄，别来诗卷定频开。吴船最稳才经月，燕酒虽醨亦满杯。今日送君如送我，可能无意暂徘徊。
送孔公璜三氏学录
作者：李东阳
朝代：明
体裁：七言律诗

泰山东望入层云，阙里门墙夐不群。六十代来孙又子，二千年后我逢君。虞廷礼乐新笾豆，鲁壁弦歌旧典坟。两县师模三氏学，荐书先傍九霄闻。
送孔宪副公镛之广东
作者：李东阳
朝代：明
体裁：古风

孔君本书生，领职在方宪。置身岭海间，越绝远侯甸。维时实多警，盗贼满州县。蛇吞与豕齧，道路血相溅。被围在空城，百里无一援。忠义激肝肠，身微命如线。檄同巴蜀谕，骑比汾阳见。一言关福祸，凶党皆革面。终焉抱劳谦，功成不自衒。铨曹守常格，谁复论最殿。山川接东广，民俗固所便。重任须老成，君才久谙练。扬清激其浊，坐使南溟奠。众力苦莫支，知君有馀羡。昔逢刘职方，开口不容先。复有太史吴，作诗如作传。王事诚独贤，愧子长笔砚。谁云识君晚，犹及都门饯。
送孙进士治知临淮
作者：李东阳
朝代：明
体裁：七言律诗

千里长淮绕县东，两城佳气往来通。封移旧地同周镐，世有遗恩比汉丰。今日兵戈皆耒耜，当时父老更儿童。循良合是升平事，要录书生抚字功。
送宋民止绵州学正
作者：李东阳
朝代：明
体裁：七言律诗

已见珊瑚拂钓竿，不胜遗恨满江湍。力穷鲁缟心犹壮，望入蓬山路始难。无奈风尘催短发，且将名字托微官。青毡旧是君家物，又向王郎坐里看。
送尚书黄公之南京户部
作者：李东阳
朝代：明
体裁：七言律诗

早听仙履下星辰，帝遣南曹属重臣。财赋国须根本地，衣冠公是老成人。云连阙角千山起，日暖江头万树春。应向柏台逢旧吏，更多鱼鸟避行尘。
送屠大理元勋录刑福建
作者：李东阳
朝代：明
体裁：七言律诗

九寺官高重两京，北来冠盖且南征。清怜解橐留家地，老识登堂拜母情。司马昼游非衒宠，欧阳夜坐本求生。况逢紫凤衔书日，盆覆须教仰大明。
送履庵子鸣凤侍父南行次韵
作者：李东阳
朝代：明
体裁：七言律诗

尔家门第足清风，十载交游父子同。辩论有才惊阮籍，吹嘘无力送扬雄。山桥树老还多节，林桂花开未满丛。应有宦游兼色养，旅情乡思一时空。
送崔指挥谦漕运还大河
作者：李东阳
朝代：明

滞雨浓云黯不收，漕歌声动木兰舟。星稀禁阙天初霁，水落长淮地始秋。国计已随山共积，乡心应寄雁深愁。山南后裔声名在，要识清朝有壮猷。
送崔指挥谦漕运还大河
作者：李东阳
朝代：明
体裁：七言律诗

滞雨浓云黯不收，漕歌声动木兰舟。星稀禁阙天初霁，水落长淮地始秋。国计已随山共积，归心应与水争流。山南后裔声名在，要识清朝有壮犹。
送左行人使琉球
作者：李东阳
朝代：明
体裁：七言律诗

鲸波淼淼接天遥，海国尘空瘴疠消。贡赋远通中服地，册书元自大宗朝。南船去日占风信，北阙归时望斗杓。但使行囊无薏苡，岭头铜柱不须标。
送平江伯陈公总督修河兼柬刘都宪时雍
作者：李东阳
朝代：明
体裁：古风

黄河西来忽东决，张秋旧堤先受齧。奔波赴海势不停，百里漕渠一时泄。官舡贾舶如山壅，河底沙乾日欲裂。九重南顾回舜瞳，三命中朝持汉节。陈公旧是恭襄孙，奕代簪缨万人杰。争誇将种非凡材，复道家传有真诀。兵符夜檄鲸鲵走，将令书驱雷电掣。指挥能事天地回，坐计功成同解结。时方六月霖雨多，地苦沮洳况炎热。民穷到骨声彻空，忍使鞭笞汗成血。极知国计须元气，乍可因时治症噎。比闻水发舟已通，暂遣丁归待农辍。三犀永作洪涛镇，一蚁不溃金堤穴。古来大事当远图，岂论竹头兼木屑。惯从前史鉴兴衰，已听高谈能激切。湖南中丞久奉使，颇觉忧劳成耄耋。因公寄谢平生交，自愧官曹容逸拙。
送平江伯陈公漕运还淮安二首
作者：李东阳
朝代：明

贤劳三世服王家，千里山川道路赊。周甸土中南北贡，汉河天上往来槎。晨挥玉麈风生座，夜拂银灯剑有花。闻说江淮多故老，风流皆作祖侯誇。朝廷漕运仰南东，百里关河属会通。胜国封疆还蓟北，西山泉派出城中。舟车坐惜千金费，畚插虚劳累岁功。犹有腐儒忧国念，欲将经国问元戎。
送平江伯陈公漕运还淮安二首·其一
作者：李东阳
朝代：明
体裁：七言律诗

贤劳三世服王家，千里山川路道赊。周甸土中南北贡，汉河天上往来槎。晨挥玉麈风生座，夜拂银灯剑有花。闻说江淮多故老，风流皆作祖侯誇。
送平江伯陈公漕运还淮安二首·其一
作者：李东阳
朝代：明

贤劳三世服王家，千里山川道路赊。周甸土中南北贡，汉河天上往来槎。晨挥玉麈风生座，夜拂银灯剑有花。闻说江淮多故老，风流皆作祖侯誇。
送平江伯陈公漕运还淮安二首·其二
作者：李东阳
朝代：明

朝廷漕运仰南东，百里关河属会通。胜国封疆还蓟北，西山泉派出城中。舟车坐惜千金费，畚插虚劳累岁功。犹有腐儒忧国念，欲将经国问元戎。
送平江伯陈公漕运还淮安二首·其二
作者：李东阳
朝代：明
体裁：七言律诗

朝廷漕运仰南东，百里官河属会通。胜国封疆还蓟北，西山泉�出城中。舟车坐惜千金费，畚锸虚劳累岁功。犹有腐儒忧国念，欲将经国问元戎。
送平江伯陈公漕运还淮安二首·其二
作者：李东阳
朝代：明

朝廷漕运仰南东，百里官河属会通。胜国封疆还蓟北，西山泉𣲖出城中。舟车坐惜千金费，畚锸虚劳累岁功。犹有腐儒忧国念，欲将经国问元戎。
送开州陈同知
作者：李东阳
朝代：明

十年尘土暗青袍，作宦今看改鬓毛。南国才名非汨没，北州民力正烦劳。贫怜范叔惟尘甑，贵识王祥有佩刀。春兴不随公事了，绛纱笼月坐挥毫。
送张亚卿文渊巡山海诸关
作者：李东阳
朝代：明
体裁：七言律诗

百二重关拥帝京，大夫持节正东行。风声匝路旌旗绕，月影连山睥睨平。秦策本无空万里，汉降能受秪三城。极知经济吾儒事，要使贤劳答圣情。
送张以蒙知庐陵
作者：李东阳
朝代：明
体裁：七言律诗

扁舟曾问吉州名，二十馀年此送行。山半有田皆地力，夜深无巷不书声。封疆正属分符寄，抚字真劳作县情。明到大藩参谒罢，不妨风雨话彭城。
送张侍郎文渊区处哈密
作者：李东阳
朝代：明
体裁：古风

文皇御极开西裔，坐使诸胡作藩蔽。哈密王封最长雄，锦袍金印华文字。百年职贡输玉马，所贵在诚非物贵。有番土鲁誇狡强，雠深怨结镌肝肠。攻城夺印掳王毋，愤叱敌兵如驱羊。叩关诉吏急水火，羽书夜报惊朝堂。先皇赫怒将效力，降敕切责昭刑章。渐收残兵住甘肃，官为造屋颁衣粮。部长哈尚秩分阃，薪亦可卧胆可尝。旁邀八卫合万骑，复仇雪耻还封疆。孤居城角自侦逻，兵力虽弱志足伤。番来结盟驻城下，哈尚下城如下马。当时料敌无柳浑，又见孤身横草野。十年辛苦一朝失，顿觉雄豪气喑哑。诸人琐琐安足论，身是中朝拜官者。令皇驭世九宇清，彼番悔祸来输诚。归城纳印贡异物，氛翳敛退回光晶。圣朝有道继绝世，复以故爵称嘉名。番兵习贪再挑衅，掠取万马归空城。城危兵衄卫不守，逆顺翻覆相亏盈。皇威载奋若雷电，敕遣兵卿下前殿。轻裘缓带随肩舆，不用金鍪拥铜面。筹策胸中兵甲生，指麾坐上风云变。不愁跋涉经秦陇，几惯驰驱历周甸。直省辞家世所难，临岐解螫人皆羡。甘州城外河周遭，玉门关上冰山高。营平图略本常事，定远功名非彼曹。空庭捣穴岂不易，可忍赤子涂脂膏。闭关却使法亦有，重念王业经营劳。根盘节错器亦利，古来经济须人豪。君行万里慎自爱，莫待春风吹战袍。
送张修撰养正擢佥都御史北巡
作者：李东阳
朝代：明
体裁：古风

君不见居庸山高石磊磊，西来太行走东海。谁遣重城叠嶂居其间，万古神功荷真宰。南则龙楼凤阙高巑岏，北则诸州列镇相钩环。胡沙旧路通龙门，马营独石俱藩垣。圣朝疆域过前古，俯视朔漠之地皆中原。坐开明堂抚寰中，帝遣良臣镇兹土。满朝冠盖瞻风云，出塞旌旗拥貔虎。张君能文复能武，胸中武库森戈矛，笔下词锋走风雨。平生耻学儒生酸，气作虹霓向空吐。朝游玉堂暮乌府，平步青云若廷庑。手持娲皇五色之琼瑶，仰睇高天为天补。豸冠白简凌秋霜，都城满路生辉光。共道台臣出中秘，不比御史尚书郎。衣冠此事亦希有，先朝以来重纪纲。北门锁钥付公等，城堑万仞同金汤。东北诸部尚未降，狼烟羽檄遥相望。地接云中入河外，猛士夜起提干将。当令关城三百六十里亭障，虽有道路无豺狼。吁嗟乎，居庸真险不可当，雄才逸气直与山颉颃。诸候有道四夷服，圣德浩荡被八荒。麒麟高阁摩空苍，岩廊屹立中昂藏。金书铁券何煇煌，君乎早归来，毋为滞此天一方。
送张兵马考绩还南京
作者：李东阳
朝代：明
体裁：七言律诗

石头城阙路岧峣，南去长干十里遥。野树林疏寒映雪，官河水长暗生潮。帆樯数点天空阔，鸡犬千家夜寂寥。三载一官初献绩，几人翘首望回轺。
送张天瑞福建参议
作者：李东阳
朝代：明
体裁：七言律诗

树拥层城水带沙，八闽南望是天涯。民连越徼还殊俗，官似秦藩却近家。今日闾阎须抚字，旧时台省见才华。诗成不及都门驾，秪为孤吟对日斜。
送张思履司副使琉球
作者：李东阳
朝代：明
体裁：七言律诗

尚方新报赐衣成，玉节金书万里行。岭外方言通异俗，岛中烟火望孤城。由来使者关风化，亲见朝廷录姓名。不用殷勤宣圣德，远人先贺海波平。
送张阃幕兼素借陈石斋诗稿·其一
作者：李东阳
朝代：明
体裁：七言绝句

病来三日废吟诗，石老诗清想见之。为报故人张幕府，中郎书秘有人知。
送张阃幕兼素借陈石斋诗稿·其二
作者：李东阳
朝代：明
体裁：七言绝句

空山野食无烟火，灵籁天声自管弦。我亦从今断荤饮，为公重和石斋篇。
送彭教谕贵三之仪真二十韵
作者：李东阳
朝代：明
体裁：五言排律

本是蓝田玉，由来渥水驹。精灵随地发，材力应时须。斫月心能壮，梯云路转迂。南州闻鹗荐，泮水得鸿儒。紫绶谁沾命，青袍不负吾。晓盘堆苜蓿，秋院锁蘼芜。几杖长专席，冠裳必共趋。始知名教乐，自与利声殊。道义皆绳尺，文章亦范模。世人多汨没，此意实泥涂。大雅思贤者，高情见友于。埙篪春燕集，风雨夜床俱。旅步仍回泊，离肠重郁纡。谢堂惊梦寐，姜被惜欢娱。疋马重过蓟，轻帆旧入吴。鬓毛频岁月，萍迹更江湖。扬子风涛阔，金山岛屿孤。素心随利涉，赤县乃名区。散吏身犹縳，登仙望不无。赋诗惭急就，匆促问征途。
送彭进士杰之南曹
作者：李东阳
朝代：明
体裁：七言律诗

几年宦路说通家，二仲风流世所誇。去日独吟池上草，到时同醉寺前花。芭蕉月冷春题字，棠树风清晚散衙。为报高堂消息近，旧都元不是天涯。
送徐复斋还宜兴
作者：李东阳
朝代：明
体裁：古风

徐翁来自江东南，乌纱白发风毵毵。登堂拜兄报弟礼，满坐和气回春酣。兄酬弟劝杂乡话，吾辈之乐乐且湛。吾宗老稚数百指，或有囷积无储甔。杜陵破屋随长镵，万间广厦犹空谈。范家义田久不置，比郡尚觉仁风覃。少年慕古老亦谙，况有禄俸馀温甘。兄才庙堂足经济，弟力自与田园堪。分田命仆课耕穫，笑指庾廪高巉巉。留餐岂止树间饭，斛赠不待囊中探。坐令骨肉异涂路，饥者有食寒者褴。遗泽犹应溉枯涸，清风断可驱顽贪。弟为遗叟居江潭，兄为元老峨冠簪。始知吏隐各有乐，俯仰不愧三才参。翁年未衰筋力健，水可方艓陆可骖。明当报成向兄贺，大笑共吸鲸杯三。
送徐学士先生之南京集杜
作者：李东阳
朝代：明
体裁：七言律诗

迢递山河拥两京，儒门弥节下蓬瀛。文章宇宙千年事，江汉风流万古情。才似茂陵非晚遇，帝于京兆最知名。欲知别后相思梦，几度朝回一字行。
送徐生下第归
作者：李东阳
朝代：明
体裁：七言律诗

误落多才与世讥，暂将幽寂掩光辉。草玄亭上侯芭在，白璧山中卞氏归。江雁过云寒雨暝，渚花飞雪晚风稀。庭闱别有三公养，未必华簪胜彩衣。
送徐用和之镇原
作者：李东阳
朝代：明
体裁：古风

恻恻重恻恻，与君各南北。昔作同心人，今为远行客。燕山望秦关，道路修且棘。平生旧骢马，十步九欹侧。长风吹征衣，黯淡尘土色。莽莽天地间，胡为此行役。功名岂不念，所志在忧国。此意良独知，多言竟奚益。
送成宪教谕
作者：李东阳
朝代：明
体裁：古风

驻屐登昆山，移舟汎秀水。依依向云树，恋恋别桑梓。风物蔼宜人，方言犹在耳。青毡本旧业，仕路得新轨。置身名教间，寄兴弦歌里。所得良亦多，吾生聊复尔。谁哉功名辈，陇蜀方未已。
送攸县陈医官
作者：李东阳
朝代：明
体裁：五言律诗

雨过浟江绿，春深楚客归。岸花随路发，沙鸟背船飞。门对孤峰秀，庭馀寸草晖。杏林多旧树，应长去年围。
送文宗儒太仆还南寺
作者：李东阳
朝代：明
体裁：古风

丰山东面琅琊北，官寺临山枕溪侧。泉甘石冷花柳香，幼出春华与秋色。东吴才子洋州裔，清比琅玕长数尺。锦囊秀句压骚人，玉麈雄谈惊坐客。谁令散地容渠懒，尽有馀才供世剧。十年溷迹老风尘，三载高飞未云极。问君何曹似是马，丞不负君人自惜。知君自抱忧国心，岂为承平倦刍枥。南方一匹累数金，方且按图为骥索。州官县吏尽日输，营下老兵曾未识。书生经济须实用，谁为吾民苦区画。闻君献纳有嘉言，肯避傍人嗔越职。朝闻吏部书上考，耻以徵催买资格。嗟予窃禄本无能，误向云霄问泉石。
送文宗儒知永嘉和曹时中主事韵
作者：李东阳
朝代：明
体裁：七言律诗

永嘉地僻还依海，西到金华路复东。孤刹著山浮水上，暗潮乘夜入城中。分封正合归贤令，述作君兼有古风。已办牛刀供小试，须知不数簿书功。
送曹都宪出镇蓟州诸关
作者：李东阳
朝代：明
体裁：七言律诗

居庸东下接榆关，千尺层城万仞山。秋有桑麻生事足，夜无烽火戍楼间。帐前貔虎知严令，岁晚风霜识壮颜。略试一方经济手，归来重补旧朝班。
送朱博士还考亭得业字
作者：李东阳
朝代：明
体裁：古风

紫阳足苗裔，乃在闽与歙。建宁见诸孙，历世方十叶。名从东曹荐，谱自前朝牒。温然大雅姿，欲语还若怯。士林羡翱翔，再拜敛冠袷。先公百世师，高步不可蹑。后生亦何知，颂美不容喋。平生慕道心，望海愁寸涉。典刑在云仍，既觏中所惬。翻然愧相从，内顾赪我颊。崇儒实令典，主器非浪摄。荣名恐难居，世美不自挟。勖哉有明训，无废六经业。
送李士仪归宣府兼柬郑克脩
作者：李东阳
朝代：明
体裁：七言律诗

壮年丰采动人群，坐爱清风满旧闻。却是诗书还有种，缪家兄弟不如君。移床夜散城东雨，跋马朝停塞上云。因忆郑虔迁谪久，不胜吟罢立斜曛。
送李士常·其一
作者：李东阳
朝代：明
体裁：古风

岧岧居庸关，北望上谷城。道路阻且长，送子百里行。肃肃朔风厉，悠悠暮川平。宵装枥马秣，午饭村鸡鸣。男儿志弧矢，萍梗空纵横。怀哉父母邦，况此骨肉情。相赠无长剑，低头愧友生。
送李士常·其三
作者：李东阳
朝代：明
体裁：古风

蒙翁弃人世，斯文似中绝。虽无老成人，典刑在群哲。吾宗本奇士，少小负高节。势倾三军前，慷慨气不折。昂然借前驱，逸驾谁敢掣。侧足风尘间，长途畏中跌。所居亦孔远，觏止复言别。从之不可得，回首肝肺热。
送李士常·其二
作者：李东阳
朝代：明
体裁：古风

古人重友道，君子慎其微。难交乃终好，苟合生祸机。与君夙倾盖，意气两不违。但觉多畏惮，愧无受益资。终然出肺腑，久矣不复疑。我生寡知识，视友如严师。君今岂易得，弃我忽若遗。往哲谅可作，来日犹当追。与君各黾勉，白首以为期。
送李士常·其五
作者：李东阳
朝代：明
体裁：古风

民彝日沦丧，此事古所伤。悲哉贾太傅，举世笑其狂。圣人重名教，始自室与堂。吾儒尚蔑弃，况彼声利场。遥遥关塞隅，见此邹鲁乡。闺庭巡礼范，伯仲同馨芳。诗书起庠校，戎马壮边疆。由来忠孝门，永耀竹帛光。圣朝富勋业，科䀻须贤良。愿子出努力，毋为久淹藏。
送李士常·其四
作者：李东阳
朝代：明
体裁：古风

圣贤日益远，载籍亦多门。汉儒事训诂，字义舛且繁。考亭得真秘，辞达意已传。跹跹场屋士，战讼争纷纭。遗言已糟粕，况复扬其尘。设科重经术，此弊尚虚文。谁能斡元化，吹醨使其醇。知君学古者，肯效诸生颦。虽居文艺场，实究道义根。斯人舍我去，吾道竟谁论。
送李太常之南京兼呈座主刘少卿先生
作者：李东阳
朝代：明
体裁：七言律诗

侍从亲承旧赐袍，宦途迁转十年劳。来经剑阁丹梯险，去识钟山紫气高。北阙遥瞻当夜斗，南陵分荐及春桃。文章座主今刘向，相见无烦寄彩毫。
送李宗衡还闽分题得淮浦闻鸿
作者：李东阳
朝代：明
体裁：七言律诗

淮上春深水接烟，遥闻别雁下平川。云移远树犹回马，风断高城正系舡。杳杳北天谁作伴，迢迢南夜不成眠。江湖不隔归时梦，消息应劳万里传。
送李惟正主事使淮
作者：李东阳
朝代：明
体裁：古风

淮山苍苍入烟树，中有东曹旧分署。郎官捧檄下层霄，疋马暂从沙上驻。漕舟百万如屯云，材官武士纷成群。榜歌调苦隔溪听，筹唱声高半夜闻。向来书簿何胶扰，却道郎官爱文藻。烛底寒更梦短长，笔端馀兴诗多少。古来王事贵驰驰，壮夫岂必雕虫为。休言玉郎冲星夜，不及琼林宴月时。
送李提学若虚侯佥宪公矩一首
作者：李东阳
朝代：明
体裁：七言律诗

十载同官别更同，一朝分送两青骢。湖南使节经江右，浙上行船过泖东。面带冰霜生朔气，手栽桃李待春风。他年冠佩还朝地，谁奏天曹第一功。
送李进士㺬还西宁
作者：李东阳
朝代：明
体裁：七言律诗

幡戟门前绰楔高，郎君身已著青袍。龙墀有地陈三策，虎帐无心学六韬。归蜀漫誇题柱早，入关空说弃繻豪。太行云外东西路，去国怀乡两意劳。
送杨尚宝充靖江府册封副使
作者：李东阳
朝代：明
体裁：五言排律

先朝台鼎地，东里子孙贤。秘阁三千卷，符台二十年。骅骝骨老大，鸾凤意蹁跹。白战危孤垒，雄谈漏百川。才名非忝窃，供奉不虚员。掖转皋门右，班分黼座前。铜章严夜卫，玉玺听晨宣。鱼袋诸衙集，螭文旧印专。东西频节传，前后拥貂蝉。帝锡云仍贵，星分楚郑躔。旌幢随导引，环佩肃周旋。圣代仪文备，藩王礼数虔。诏开云雾字，灯簇绮罗筵。荣幸真无比，遭逢众所怜。此时沾慰遣，兹事岂迍邅。树暗梧溪雨，帆轻桂水天。花飞春漠漠，石乱水溅溅。细路峰峦际，高城鼓角边。县官齐下马，津吏自开船。公事程期近，家园道路便。壮游真汗漫，归兴得攀援。梓里青山在，松林白露悬。衣存游子线，祭有大夫田。绿奠蘼原醑，黄焚草诰笺。恩光回落景，灵爽动哀泉。此愿人皆有，如公寔不愆。几家通旧阀，群从接登仙。目断江湖迥，心违几杖偏。风流怀阮籍，江汉望张骞。我亦同朝士，临歌意渺然。
送杨应宁三首·其一
作者：李东阳
朝代：明
体裁：古风

我马识君门，每过还自止。宦途亦多岐，所识能有几。朝游乐方剧，暮别情未巳。平生道义交，岂独爱文史。此别良独难，黯然而已矣。
送杨应宁三首·其三
作者：李东阳
朝代：明
体裁：古风

君本滇阳人，还生岭南地。巴陵非故乡，京口亦何意。莫问东西踪，浮生本如寄。松楸翳成阴，桑梓郁交翠。所至各萦怀，功名勿留滞。吾生半南北，归与子同计。旧业空衡湘，侨居托幽蓟。向来金陵路，展转劳梦寐。造物不我仇，卜邻愿当遂。此意君独知，吾言谅非戏。
送杨应宁三首·其二
作者：李东阳
朝代：明
体裁：古风

君年十三四，蚤以奇童称。奉诏入翰林，时人羡登瀛。甲第岂不贵，中书地亦清。终为遗珠叹，不使四海惊。我年虽稍长，学业竟何成。送君沧江去，江树远含情。
送杨应宁提学之陕西三首·其一
作者：李东阳
朝代：明
体裁：古风

君来几日前，屈指算君程。君行几日前，使我梦先惊。问君孰为来，问君孰为行。仓皇六载间，展转万事并。欲语不得尽，欲别难为情。
送杨应宁提学之陕西三首·其三
作者：李东阳
朝代：明
体裁：古风

江南形胜地，可游亦可居。君居仅六载，乃有田有庐。种苣晚成笋，买秧秋作鱼。官程正发轫，归计已有馀。君行世所重，君才此方于。试看一家业，经济我不如。不如南官去，衣冠就樵渔。有兴苦未遂，送君意踟蹰。
送杨应宁提学之陕西三首·其二
作者：李东阳
朝代：明
体裁：古风

君从滇南游，意不在金宝。归装诗篇富，远目江山饱。遗踪念丘墟，旧事怀父老。重惟宗祧计，择后良亦早。达能洞大观，孝足慰昭考。之子瑶瑜姿，兼闻嗜文藻。爱之不可见，见彼昆弟好。通家情所关，兹事况不小。愿君自珍惜，远向风霜道。
送杨志仁宪副之山东
作者：李东阳
朝代：明
体裁：七言律诗

歇马长安坐晓凉，忆君曾接旧鹓行。北来宫殿千门月，东去关山满路霜。柳氏家传唐训法，班生世有汉文章。竹林花径经年别，应向春宵梦玉堂。
送杨维立之南京吏部
作者：李东阳
朝代：明

学士官高少宰尊，更将奇事与君论。杨公清白多孙子，苏氏文章好弟昆。总谓留都非散地，极知亲擢是深恩。题诗合代持杯送，为有通家旧谊存。
送柳拱之宪副之岷州兼柬应宁提学宗哲太守
作者：李东阳
朝代：明
体裁：七言律诗

蜀雨秦云万里程，贤劳还属使君行。山连旧镇遥分省，敕换新官尚典兵。味少渐知盐酪美，地寒偏觉毳裘轻。殊方却喜同乡话，不负鸡坛下马盟。
送桑民怿训导泰和
作者：李东阳
朝代：明
体裁：七言律诗

十年三度试春闱，新见声名满帝畿。甲第久惭唐李合，奇才终误宋刘几。功名岁晚非蓬鬓，湖海官贫尚布衣。试看孤鹰下林落，甘心还向碧天飞。
送梁廷美黄门之陕西参政
作者：李东阳
朝代：明
体裁：七言排律

秦中天府旧金汤，圣代提封寄一方。西去地连沙漠尽，北来城带海山长。分符望重诸侯伯，参政官烦给舍郎。关塞五年三出将，闾阎多事屡经荒。随车少妇劳牵挽，失穴残胡尚陆梁。共倚吁谋裨社稷，早闻忧国有封章。芝兰莫遣蒙萧艾，貔虎终教制犬羊。充国屯田长在汉，士安租调总归唐。朝廷拔擢君何忝，朋辈交游我未忘。离别此时无限意，酒酣分手脱丝缰。
送樊时登延平训导
作者：李东阳
朝代：明
体裁：七言律诗

客堂寥落雨兼风，一曲离歌目断鸿。杨执戟生空识字，李将军战竟无功。孤舟野岸蘋花发，五月山城荔子红。见说儒官非远别，梦魂长在浙江东。
送武昌徐翁南归
作者：李东阳
朝代：明

黄鹤矶头秋草色，高楼四面青山碧。我来君去两浮萍，忽漫相逢更南北。君家旧在江城居，白头纱帽随巾车。作客聊同蓟门雁，还家应忆武昌鱼。兰桡桂棹日将晚，斗酒放歌情未疏。杜甫不堪垂老别，嵇康曾著绝交书。徐卿有子吾所羡，骑马题诗曲江宴。赋终奏入明光宫，诏成捧下麒麟殿。青云于我最交亲，况复山川是旧邻。送君此去情无限，绿树猿啼湘水春。
送江主事泽之清江因柬徐用和太守
作者：李东阳
朝代：明
体裁：七言律诗

淮上分司隔郡城，旧游兹复赠君行。官非外补犹差遣，客不频来少送迎。莫倚名题金榜贵，直将心付水曹清。多情为问山阳守，种得甘棠几树成。
送汪祀丞归凤阳
作者：李东阳
朝代：明
体裁：七言律诗

园陵分祀职清专，况是名家一姓联。祖似王陵元有母，官如茅氏总登仙。山川地识蛟龙气，雨露恩深草木年。沛上小儿今白发，当时歌曲可能传。
送沈仲威之南京兵部兼忆乃兄仲律佥宪柬计刑部汝和吴屯田元玉
作者：李东阳
朝代：明
体裁：古风

昔年我在金陵城，舍舟跃马长安行。大江为隍石为郭，天地设险通神灵。阙庭巍巍拥台署，馆舍济济罗贤英。朱楼画栋连飞甍，六街三市分纵横。琳宫宝地不知数，复有金碧摩峥嵘。鸡鸣山头海色动，雨花台前芳草平。是时同游尽豪俊，元方最有能诗名。赋诗载酒乐未巳，长揖遂作西南征。君今作官向南署，予亦归来几寒暑。壮心廓落江海空，目断双鸿欲飞去。羡君生长在兹地，山水还经旧时路。好事真成太史游，多才不耻班生赋。锦袍纱帽坐看书，官清地切兵曹居。中宵或有彭城梦，暇日自引河阳车。我家北都官北阙，未免尘滓随簪裾。人生离合类萍梗，因君感旧重郁纡。浮梁醉客久不见，青龙山人音问疏。二君词画吾所爱，忆我为寄江南图。
送泾源赵判官致仕后归自京师集句
作者：李东阳
朝代：明
体裁：七言律诗

红亭绿酒送君还，五柳先生本在山。已喜皇威清海岱，又劳行役出秦关。川原缭绕浮云外，楼阁参差紫气间。圣代逍遥更何事，睡烟歌月老潺湲。
送焦孟阳侍讲子瑞还南阳
作者：李东阳
朝代：明
体裁：七言律诗

翁归未得遣儿归，归着襕袍当锦衣。南极一星方照地，北山群梓又成围。晋阳授简书应在，司马题桥志不违。九日菊潭潭上水，定和新酒寿重闱。
送王侍御用之巡按湖广
作者：李东阳
朝代：明
体裁：七言律诗

帝遣台臣出北州，绣衣青盖拥行驺。传词禁阙双龙曙，揽辔高城匹马秋。吴地青山当楚断，洞庭春水入江流。故园东下无多路，使节归来是昼游。
送王侍御用之巡按湖广
作者：李东阳
朝代：明

帝遣台臣出北州，绣衣青盖拥行驺。传词禁阙双龙曙，揽辔高城疋马秋。吴地青山当楚断，洞庭春水入江流。故园东下无多路，使节归来是昼游。
送王元常贡士归省河州
作者：李东阳
朝代：明
体裁：七言律诗

尚书门第切云高，西去秦山望眼劳。朝论十年归旧德，家声今日在时髦。虚闻汉节求良马，尚有任竿拂巨鳌。却望故园归路杳，未辞尘土逐青袍。
送王公济归武昌歌
作者：李东阳
朝代：明
体裁：古风

武昌何雄哉，高藩巨镇天为开。舜遣神功下疏凿，始见长江大汉衮衮从空来。连山崩腾若奔马，三十六矶水如泻。平川渺渺原茫茫，瞥视孤城如一瓦。英雄割据三千年，圣代乾坤尽陶冶。翚飞井络周，沓乎其间不独帆樯往来者。吾尝南游吴，西入楚，登胭脂，望鹦鹉。夜月山横赤壁坡，晴沙日射黄金浦。是时怀故乡，吊前古，吴周黄，晋陶庾。奸如曹瞒猥黄祖，馀子碌碌安足数。方今脩文复偃武，家诗书，士冠组。地灵人杰真快睹，予独无能愧乡土。王君磊落人中豪，十年书剑随游遨。抚挥七怨动流水，点染万象归秋毫。有时纵笔作词赋，出入经史窥风骚。岂徒文思比唐勃，应遣颂声如汉褒。南宫四举不一荐，骏马未脱盐车劳。君今拂衣去，京阙瀛海浩荡蓬山高。高歌向空空宇阔，白日鼓枻凌风涛。昔作凤朝阳，今为鹤鸣皋。携手欲止之，江流正滔滔。丈夫离别各有志，不学世上儿女声嗷嗷。赠君明月为钩虹作线，归向江头掣巨鳌。
送王公济归省
作者：李东阳
朝代：明
体裁：七言律诗

鹗荐南来势入云，鹓行东下暂离群。江山别与诗相助，花柳浓将酒共醺。亲老秪应怜见面，子才谁不爱为文。西堂八月清如水，坐爇名香待令君。
送王存敬秋官知兴化得但字
作者：李东阳
朝代：明
体裁：古风

王君东南豪，才气绝躯干。一经重贤科，百里见雄断。西曹美风裁，而复爱文翰。还操老吏笔，却判诗家案。入朝更出守，恩诏何涣汗。莆阳亦名邦，金紫蔚相烂。清风散尘歊，好雨知岁旱。勋名竟当成，轫发此何但。吾翁蒙泉老，遗迹犹可按。谤言昔徒兴，白黑久乃判。古来经济士，不受群疑绊。送子独含情，临风几长叹。
送王德润参政还河南
作者：李东阳
朝代：明
体裁：七言律诗

星朝初下紫微垣，不为多情岂赠言。两世科名看放榜，一时冠盖送归藩。庭前槐老阴重合，江上棠成树已繁。还向耆民宣圣德，万人扶杖绕行轩。
送王成宪归苏州省母得难字
作者：李东阳
朝代：明
体裁：七言律诗

晓风残雨送春寒，一曲离歌意未阑。都尉府中新捧檄，侍郎门下旧弹冠。贫怜菽水为欢易，老觉江湖见面难。已办彩衣随画舫，风流未数晋潘安。
送王汝瑛院判归省宜兴
作者：李东阳
朝代：明
体裁：七言律诗

梅溪之水清无痕，梅溪主人花对门。开花万树复万树，流水一村还一村。采药路迷山远近，读书声动月黄昏。欲知昼锦经行地，尽是天家雨露恩。
送王祭酒先生还南京
作者：李东阳
朝代：明
体裁：七言律诗

盛代声名北斗尊，锦袍牙笏旧承恩。两都词赋多传世，四海英才半在门。紫塞天高连雁影，石城江落见潮痕。金瓯彩笔云霄梦，姓字应劳圣主论。
送盛郎中洪归省昆山
作者：李东阳
朝代：明
体裁：七言律诗

省郎飞步蹑仙梯，驷马门高绰楔低。春煖旧山多玉种，岁寒芳树有鸾栖。封章一一题名字，归梦时时绕路蹊。今日圣恩教暂去，望君长傍五云西。
送祁郎中顺奉建储诏使朝鲜
作者：李东阳
朝代：明
体裁：七言律诗

圣代山川尽海隅，朝鲜东面一藩如。冠裳旧入周王制，文字全通汉诏书。千里威仪瞻使节，万年臣妾荷宗储。兹行大抵关风化，四牡歌成意有馀。
送秦武昌廷韶
作者：李东阳
朝代：明
体裁：七言律诗

凤凰台上题诗去，鹦鹉洲前建节行。万里山川佳丽地，六年江汉别离情。悠悠晓梦尘随马，漠漠春寒雨带城。好种甘棠三百树，他时留咏汉公卿。
送程克勤谕德归省尚书
作者：李东阳
朝代：明
体裁：七言律诗

杨脩家世本公卿，庾信文章自老成。馆阁尽推良史笔，君王亲记讲官名。金函玉扆丁宁诏，去马归舟日夜程。却倚三台看北斗，鲤庭鸾掖正含情。
送罗大理大常擢广东佥宪
作者：李东阳
朝代：明
体裁：七言律诗

目极苍梧岭外云，大江南下海西濆。殊方贡赋诸夷接，十郡山川五岭分。汉尉官高骢马出，楚乡家近雁书闻。即看万里澄清地，野虎城豺浪作群。
送罗时泰宪副备泸叙
作者：李东阳
朝代：明
体裁：五言律诗

剑阁搀天起，巴江划地流。驻兵增六镇，分臬比诸侯。社稷须长计，乾坤有壮游。安攘非两事，慎勿倚戈矛。
送罗禋仲绍兴教授集句
作者：李东阳
朝代：明
体裁：七言律诗

辇下惟因忆弟兄，何时开阁引诸生。云连海气琴书润，日射螭头剑佩明。好是五贤嘉赏地，早知三礼甲科名。馀杭溪上扁舟好，犹是孤帆一日程。
送范秋官以贞谪凤翔判得真字
作者：李东阳
朝代：明
体裁：七言律诗

早闻长策动枫宸，十载郎官谪命新。家远漫为秦岭客，恩深不作播州人。一身且向閒时病，万事还从定后真。萧索郡斋山树里，坐看黄叶渐回春。
送范秋官以贞谪凤翔判得真字（吏部拟谪广南，特改兹郡）
作者：李东阳
朝代：明

早闻长策动枫宸，十载郎官谪命新。家远漫为秦岭客，恩深不作播州人。一身且向闲时病，万事还从定后真。萧索郡斋山树里，坐看黄叶渐回春。
送茹知县玉之新宁
作者：李东阳
朝代：明

乾坤三峡水，今古一奇观。老觉襟怀壮，贫嗟道路难。栈云朝拥马，岩树晚栖鸾。万里峨眉月，青天尽处看。
送茹知县銮
作者：李东阳
朝代：明
体裁：七言律诗

百里孤城枕太行，县名元出古陶唐。清时政简仍多税，甲第才高不愧郎。天阙近应沾雨露，枳丛低岂碍鸾凰。极知此去非长别，一曲离歌意许长。
送萧履庵之镇宁二首·其一
作者：李东阳
朝代：明
体裁：七言律诗

郡佐初传给舍名，尚疑朝报未分明。方惊作客天涯地，况是思君病里情。暂喜山川经野甸，若为风雨住江城。春明门外阳关路，细数邮签第一程。
送萧履庵之镇宁二首·其二
作者：李东阳
朝代：明
体裁：七言律诗

杯酒平生几故人，送君南去独伤神。冰霜不改孤臣操，天地能容万里身。未论华戎风俗异，直教夷险路头真。东风合是无私物，瘴草蛮花也自春。
送董圭峰之南京礼部侍郎二首·其一
作者：李东阳
朝代：明
体裁：五言律诗

南国今丰邑，东曹古秩宗。学方推董贾，贤总让夔龙。陵庙瞻新礼，山川忆旧踪。江楼兴不浅，何日许追从。
送董圭峰之南京礼部侍郎二首·其二
作者：李东阳
朝代：明
体裁：五言律诗

长安一倾盖，二十五回秋。玉佩随仙步，青衫识旧游。通家儿女熟，爱客酒樽留。却恨长江水，偏能送客舟。
送董子仁给事使琉球
作者：李东阳
朝代：明
体裁：七言律诗

琉球东望海门开，圣代提封亦壮哉。万里风涛才七日，六年天使此重来。麒麟有服真殊宠，薏苡无车莫浪猜。归忆皂囊封事在，殿前风采尚崔嵬。
送董生天锡还宁都
作者：李东阳
朝代：明
体裁：七言排律

潇洒词垣玉树风，夜堂烟暑坐来空。未论耸壑过房相，且赏清谈似阿戎。别苑芳苕鸣翡翠，旧巢归凤识梧桐。庭趋正在闻诗后，云望翻于驻马中。少日方言谙蓟北，去时乡梦隔湖东。衡庐地远千峰接，章贡城分二水通。故老见须惊丱弁，大人去尚忆罴熊。摽梅实在星垂户，林桂花开月满宫。报得泥金非浪语，夺回幖锦是奇功。通家屡辱常相拜，先为题诗贺若翁。
送董行人�奉使交南
作者：李东阳
朝代：明
体裁：七言律诗

紫泥新诏出彤宫，帝遣南乘使者骢。四面楼船通海气，九霄旌节下天风。仙蓂万业占尧历，化日重辉仰舜瞳。闻道奉扬恩泽遍，远人无地不呼嵩。
送蒋宗儒良医归老
作者：李东阳
朝代：明
体裁：古风

流云递晴阴，飞雨忽而过。黄尘暗西郊，河水不满柁。言从北畿返，遥忆东山卧。未清炎暑怀，且免泥涂涴。两枰万事毕，一酌千愁破。平生医国心，少壮惊老大。荣名方得谢，馀宠犹在荷。欲问沧浪歌，歌成几人和。
送蒋宗谊推官之金华
作者：李东阳
朝代：明

北来南去几星霜，又见分符出帝乡。三入越山身更远，重游京国梦难忘。也知吏法兼诗老，未必才名与命妨。台省只今须俊杰，看骑骢马问豺狼。
送蒋宗谊推官之金华
作者：李东阳
朝代：明
体裁：七言律诗

北来南去几星霜，又见分符出帝乡。三入越山身更远，重游京国梦难忘。也知吏法兼诗老，未必才名与命妨。台省秪今须俊杰，看骑骢马问豺狼。
送蒋宗谊推官还绍兴兼柬戴太守廷节
作者：李东阳
朝代：明
体裁：七言律诗

夜拂干将看斗牛，送君何处独登楼。江东路转家应近，天上槎回岁已秋。雅兴不随山水放，奇才端合庙廊收。文章太守劳相问，又听弦歌到几州。
送薛吉士给养病
作者：李东阳
朝代：明
体裁：七言律诗

十五年中两校文，多才频见出人群。金门漏永平明入，玉署书声半夜闻。别梦几回欹枕月，归心一片渡江云。须知馆阁储贤地，可见词章是策勋。
送衍圣公以某还曲阜
作者：李东阳
朝代：明
体裁：七言律诗

岱宗佳气郁崔巍，阀阅门高众所归。一道仙槎依岁转，四山灵鸟避林飞。彤墀引罢新呈马，宝篆沾馀旧赐衣。却恨星轺常夜发，霜时携酒意多违。
送衍圣公闻韶袭封还阙里
作者：李东阳
朝代：明

夜来佳气绕门阑，晓听郎君已拜官。鲁郡山川归旧国，孔林蘋藻荐新盘。田无公税堪为养，家有遗书正好看。从此云霄是平地，道途长为报平安。
送衡州邓同知
作者：李东阳
朝代：明
体裁：七言律诗

楚客游吴几荡胸，又看衡岳耸晴空。东西南地踪迹半，七十二峰疆域中。郡剡有名随荐鹗，仙班无路接飞鸿。邻邦亦欲沾河润，听说阳城抚字功。
送袁道士还任南京朝天宫
作者：李东阳
朝代：明
体裁：七言律诗

重来京国梦如昨，再到冶亭山已秋。颇觉烟霞非世外，误迷花竹是江头。谁将载酒供新帐，我有题名纪旧游。应向青溪老仙客，借骑轻鹤下瀛洲。
送许吉士天锡养病
作者：李东阳
朝代：明
体裁：七言律诗

一点文星傍紫微，士林方此伫光辉。工诗不为唐科选，卧病非同汉令归。旧友爱听谈玉署，老亲惊见著朝衣。文场讲席周旋地，道义重来幸不违。
送许珵之南雍
作者：李东阳
朝代：明
体裁：七言律诗

驿亭红树夕阳舟，十载相逢说旧游。同学故人多擢第，异乡孤客且登楼。庭前夜合频经雨，江上芙蓉可待秋。会有蛟龙藏璧水，几时云雾起沧洲。
送赵良辅知宿松
作者：李东阳
朝代：明
体裁：七言律诗

银台门下见铜章，前后清朝共宠光。意气古称燕慷慨，科名今此汉贤良。山多黍稌知秋熟，县有弦歌爱日长。十五年前同辈少，杏花阴里忆升堂。
送进士归省
作者：李东阳
朝代：明
体裁：七言律诗

眼见宫袍换锦衣，偶从文字托光辉。宵辞禁漏铜龙尽，晓散朝行白鹭稀。千里驰驱才始见，一生温饱志全非。定须不学长安孟，秪向春风得意归。
送邓大参宗器之山东
作者：李东阳
朝代：明
体裁：七言律诗

谈笑苍生在掌中，使君才是出群雄。县分南国弦歌满，郡领西夷节制通。镜里雪添新鬓白，殿头云拥旧袍红。循良故是藩侯事，莫道齐邦本上功。
送邵国贤还治许州
作者：李东阳
朝代：明
体裁：古风

许州太守西南来，五马双旌何壮哉。入门长揖向座主，元是南畿选擢之英才。忆君醉下琼林宴，独向中原领州县。使节宣恩处处周，停轺问俗村村遍。州当要路多舟车，居民十室九已虚。亦知听讼事非急，任道催科政不如。我方闭门读古书，闻渠此语重欷歔。名途利径人竞趋，谁复有心如此欤。京城六月淫雨馀，漂没禾稼倾民庐。坐令神州赤子百万辈，啼饥忍冻塞路衢。翰林儒官不涉事，饱食端居岂吾意。万间广厦何必论，我屋沮洳恐无地。吾闻杞忧天嫠辍，纬抱牟心挥贾涕。敢言民社非我图，耐有閒情为君计。大河南北多荒田，三年水旱相缠绵。江流转徙无定所，直指梁汴窥藩垣。谁将只手障百川，向来议者塞与迁。问君此策竟安出，自言地疏官复小，有口不敢如河悬。兹州自古无水患，亦有平原沃壤遥相连。古称苛政猛于虎，或者有患如水然。息争止暴是君事，百姓方赖太守贤。赐金赠秩岂足为子望，望子不在文章传。
送郑瑶夫先生之南京太常
作者：李东阳
朝代：明
体裁：七言律诗

冰霜心事见平生，冠冕文章动两京。直讲旧官才五品，太常新命接三卿。园林俎豆春秋祭，江海庭闱日夜情。近说词臣多简在，御屏风上恐题名。
送金太守致仕
作者：李东阳
朝代：明

北风萧萧起平陆，远客还思旧乡曲。青袍白马送君归，楚水吴山为谁绿。当年献策来京华，飘飘意气凌云霞。晓日长趋九华殿，春风烂醉五侯家。双旌照人日杲杲，承恩独出长安道。西江稚子解弦歌，南国骚人怨芳草。退身不待衰病年，悬珂结驷空留连。三山松柏宛然在，五陵桃花亦可怜。山中寥寥何所有，莼菜羹兼菊花酒。相如膝上七弦琴，元亮宅边五株柳。清时令子居黄门，门前冠盖如云屯。功名去住总适意，此乐悠悠安可论。
送金德润主事就养南京
作者：李东阳
朝代：明
体裁：七言律诗

南曹地僻迥无尘，上疏多应为老亲。官有簿书还告沐，馔兼鱼笋足冬春。浦中碧草空离恨，江上青山是旧邻。双阙五年同奉引，岂能无意送车轮。
送钱与谦修撰
作者：李东阳
朝代：明
体裁：古风

与子论文章，沿流自前古。庄骚信枝叶，经传乃宗祖。当其得意时，入口辨甘苦。又如色过目，白黑粲可数。刻镂耻雕龙，炳蔚惊变虎。与子谈道义，培根去榛莽。孤悬见衡鉴，险设谢城府。予心谅子知，子志必予吐。嗟哉势利徒，各自倾肝腑。与子谈世故，今昔同仰俯。悲欢动相涉，成败时逆睹。宾筵每更仆，朝坐常及午。堂升讵无因，邻卜固其所。依依别我去，道路忽修阻。振衣千仞外，舣棹三江浒。汝亲并白头，汝弟方接武。归承圣主诏，拜学娇儿舞。此乐须盛年，谁云守环堵。古人称仕学，进尽还退补。登山航海心，有力竟思努。爱子千金躯，深藏是良贾。
送钱先生致仕得臆字
作者：李东阳
朝代：明
体裁：古风

成化己亥冬，公来自南国。维时龙兴节，奉表宸旒侧。入朝未浃辰，具疏写衷臆。臣年七十二，须发不复黑。乞身谢圭组，归老东南域。愿为南极星，中夜常拱北。时当太平世，圣寿千万亿。臣虽在畎亩，永荷陛下德。圣皇眷耆旧，曰汝予辅翊。古称老成人，岂独赖膂力。吾当奖休退，卿意诚悃愊。加官号冢宰，名位班九棘。貤封及三世，兹典尤绝特。公章再入省，请解尚书职。臣方避华要，而敢蒙显陟。王言重丁宁，公意增感刻。愿书归荣字，堂扁揭华织。昭代垂宪章，乡人有矜式。公卿睹盛事，道路眼为拭。江山佳丽地，从此生颜色。公夙梁栋资，先朝手亲植。文章夷夏满，姓字儿童识。帝惜汉冯唐，天留宋苏轼。出入四十年，终焉布衣极。云鹏忽税驾，敛彼高飞翼。仕路岂不多，屈指难再得。菲材出门下，久此玷榱杙。再拜送公归，临风远相忆。
送钱医官归镇江
作者：李东阳
朝代：明
体裁：七言律诗

退食初回鹓鹭群，小斋诗卷坐斜曛。官閒翰墨翻为累，岁晚江湖又送君。乡社衣冠犹近古，故家医术更斯文。金山寺里邻僧在，应共孤亭望海云。
送闵都宪镇两广
作者：李东阳
朝代：明
体裁：七言律诗

早闻新命出台端，多少都人夹道看。五岭以南惟此镇，六卿之外更何官。风传夜柝营门静，霜捲晴旂海气寒。二十八年鹓鹭侣，佩环声里听和鸾。
送陆封君归大仓
作者：李东阳
朝代：明
体裁：七言律诗

十年池凤远将雏，白首飞扬兴不无。老去关心惟骨肉，梦来欹枕亦江湖。山川尚忆重游蓟，乡里犹称旧姓吴。画舫载将官市酒，却从林下说皇都。
送陆武选文量之浙江参政
作者：李东阳
朝代：明
体裁：七言律诗

天上风云拥俊豪，海边鱼鸟识旌旄。心悬紫禁千门月，气压层江百丈涛。高论有人传谏草，清时无事说兵曹。极知民社关忧乐，未放山川入醉毫。
送陆贡士答还常州
作者：李东阳
朝代：明
体裁：七言律诗

霜蹄历块暂须惊，可信青云路未平。杨意几时能荐士，子由刚道不如兄。花迷苑外愁中望，草入江南梦里生。因忆晋陵亲旧地，送君非是道傍情。
送陈同年直夫还南京御史·其一
作者：李东阳
朝代：明
体裁：五言律诗

北阙新恩命，南台旧法星。九违燕草碧，三见蒋山青。卧病闻安石，还家忆管宁。平生激扬志，未合老沉冥。
送陈同年直夫还南京御史·其三
作者：李东阳
朝代：明
体裁：五言律诗

病来缄口坐，今日为君开。事忌于名近，身宁与世猜。凤麟终瑞物，鹰隼亦雄才。毕竟将安作，凭君次第裁。
送陈同年直夫还南京御史·其二
作者：李东阳
朝代：明
体裁：五言律诗

君来方苦旱，君去复穷阴。畎亩苍生计，关山独客心。夜灯愁易尽，秋鬓老能侵。总道为官好，驰驱恐未禁。
送陈昌举会试毕还无锡
作者：李东阳
朝代：明
体裁：七言律诗

春风得意早还家，不待长安满路花。已觉青袍同昼锦，却看银汉有星槎。江湖廊庙皆心事，城市山林且岁华。珍重平生治安策，汉庭须召贾长沙。
送陈继昭秋官还南京
作者：李东阳
朝代：明
体裁：七言律诗

早闻天阙载星轺，越客游吴路未遥。千嶂隔空还共月，两江分海亦通潮。沙堤树绕青骢过，画省诗成蜡炬消。见说圣朝书讼少，几人清社许招邀。
送陈翁归攸用前韵一首
作者：李东阳
朝代：明
体裁：七言律诗

衡门门下好栖迟，此意悠悠欲语谁。风静渔歌闻款乃，夜凉书馆听唔咿。涑川二老皆黄发，马氏诸郎总白眉。却忆赋诗相赠地，不应相送更无诗。
送青溪先生之南京吏部
作者：李东阳
朝代：明

昔我青云交，登朝半公辅。倪君廊庙姿，独立争快睹。钟镛在东序，法制形貌古。扣之声鍧然，鲸海日吞吐。兰苕与翡翠，信美安足数。缅维有司良，拔十思得五。如君能几人，吾侪愧参伍。南曹固云重，暇逸讵其所。愿持五色线，留为山龙补。故都佳丽地，旧里诗书门。文僖有家学，历世乃弥敦。登金学士贵，践斗尚书尊。簪缨父子继，姓字儿童论。文章两京赋，雨露三朝恩。君今历南省，禄养怀晨昏。壮哉显扬志，古道谅斯存。
送青溪先生之南京吏部·其一
作者：李东阳
朝代：明

昔我青云交，登朝半公辅。倪君廊庙姿，独立争快睹。钟镛在东序，法制形貌古。扣之声鍧然，鲸海日吞吐。兰苕与翡翠，信美安足数。缅维有司良，拔十思得五。如君能几人，吾侪愧参伍。南曹固云重，暇逸讵其所。愿持五色线，留为山龙补。
送青溪先生之南京吏部·其二
作者：李东阳
朝代：明

故都佳丽地，旧里诗书门。文僖有家学，历世乃弥敦。登金学士贵，践斗尚书尊。簪缨父子继，姓字儿童论。文章两京赋，雨露三朝恩。君今历南省，禄养怀晨昏。壮哉显扬志，古道谅斯存。
送韩贯道湖广参议提督武当诸宫观
作者：李东阳
朝代：明
体裁：七言律诗

神仙官府意何如，亲见分符上紫虚。山拥帝宫三十六，地屯兵卫五千馀。人言才大难为用，我爱官閒好读书。临别与君堪一博，肯将青绂换绯鱼。
送顾天锡员外审刑山西
作者：李东阳
朝代：明
体裁：古风

圣人作元命，所忧在黎元。唯刑弼予教，刑措教乃醇。彤廷降明敕，天语如春温。谋谟内朝佐，简命诸曹臣。巡行遍幽侧，书簿穷纷纭。吾侪江东彦，奉使山西藩。夙兴念委托，夕惕怀艰辛。岂不羡甄择，负重难为身。人情与世故，出入茫无端。由来生死机，乃在笔削间。勖哉古人训，明察生哀怜。罪疑戒唯重，观过斯知仁。况奉钦恤诏，正当蠲涤辰。坐令日月光，可以照覆盆。锄禾去稂莠，慎勿伤其根。一夫或失平，上与和气干。周家衍灵运，于氏兴高门。尔心谅勿贰，孰谓天道惛。平生重名义，一饭皆君恩。王事诚靡盬，贤人羞素餐。区区友朋谊，感激倾肺肝。轺车有期返，离别安足论。
送马员外金谪判庐江
作者：李东阳
朝代：明
体裁：七言律诗

春明门外报离筵，忽为题诗意惘然。暑去清风刚拂面，雨来新水欲胜船。谁将白璧横官道，信有黄杨厄闰年。从此思亲兼恋阙，定依南斗望中天。
送高按察致仕归黄岩得云字兼柬谢愚得
作者：李东阳
朝代：明
体裁：七言律诗

宦游江海未逢君，万里乘骢旧所闻。台树忽惊乌鸟梦，野心先赴白鸥群。人传汉史东门画，我爱秦碑小篆文。归向山中从谢傅，定知尘世有浮云。
送黄廷威户部还南京
作者：李东阳
朝代：明
体裁：七言律诗

承恩寺里劳相送，宣武门前复送君。北地黄花开较晚，南都绿酒梦犹醺。也知钱谷能裨国，漫有文章为策勋。羁旅未胜乡里话，雁行飞断楚江云。
送黄汝脩举人还太平
作者：李东阳
朝代：明
体裁：七言律诗

京国趋庭见少年，别来风度已凝然。亦知梗槩非流俗，未论簪缨有世传。坐上好书消岁月，江南归梦绕山川。桃溪太守今前辈，长在春风几杖前。
途次答圭峰学士用前韵二首·其一
作者：李东阳
朝代：明
体裁：五言律诗

百里山原路，阴晴各一天。星装聊共载，雨缆不须牵。野阔丛霏薄，池清树影圆。肩舆渡河稳，因忆泛舟年。
途次答圭峰学士用前韵二首·其二
作者：李东阳
朝代：明
体裁：五言律诗

一水斜通县，群峰碧绕陵。露袍沾宿草，风麈散山蝇。径险萝侵磴，途长月代灯。赠言君为再，欲报转无能。
遇雨后送镜川杨先生谒陵次去秋见忆韵二首·其一
作者：李东阳
朝代：明
体裁：七言律诗

春祠秋祭总期程，陵典分官次第行。苦雨途穷怜我拙，停云诗好荷公情。倦游丘壑心还在，历尽波涛梦亦惊。今日不堪还北望，树头风鹤有馀声。
遇雨后送镜川杨先生谒陵次去秋见忆韵二首·其二
作者：李东阳
朝代：明
体裁：七言律诗

闻说登临兴渺然，秪应幽赏胜孤眠。遥知水涉山行地，正及花明柳媚天。尘世年华须自惜，诗家风景更堪怜。閒官亦有游春梦，缓逐莺声送马鞭。
遣儿兆先入学以诗示之
作者：李东阳
朝代：明
体裁：七言律诗

襁褓才看丱角成，尽将骄劣误聪明。要知西塾横经地，不尽重闱属纩情。天意肯从吾敢负，父书须读汝休轻。烟楼撞破非能事，我已无才浪得名。
避雨于乔夜归翌日得师召诗知宿亨父宅戏次其韵
作者：李东阳
朝代：明
体裁：古风

我留谢君饮，君主张侯宿。还因越溪酿，更慕吴粳粥。缨蓑挂凉雨，袍笏谢炎燠。晓起闻叩门，开缄见心曲。同游二十载，聚散难预卜。朝餐太仓饭，暮引玉堂烛。悲欢同一初，少壮如两毂。世故勿苟谈，此身聊自足。文章亦剧戏，勿谓遭我毒。他时究渊源，请检归田录。
邀用贞秋官不果至闻再宿明治南楼小诗奉问
作者：李东阳
朝代：明
体裁：七言律诗

远别多情近却无，几回书札费招呼。三年旧雨虚来客，一枕清风独负吾。未信红尘催白发，始知城市有江湖。西垣匹马经过地，谢朓楼头日又晡。
邓程番遗爱图
作者：李东阳
朝代：明
体裁：古风

贵州有府名程番，天子命置新流官。邓侯佩印出九寺，五马遍历千巑岏。诸夷异姓十七种，始识汉节瞻衣冠。喜有锡赉怒有罚，顷刻号令随毫端。坐令府藏足贡赋，野少劫掠无饥寒。邓侯去郡民拥道，力挽飞棹回奔澜。舟行欲动掣不动，咫尺如度百丈滩。攀辕卧辙古亦有，夷夏之治孰易难。谁图綵笔遗冰纨，彼夷之酋宋与安。侯名去比雪山重，远道未觉行囊单。侯今出佐六州伯，舍舟跃马复据鞍。明年持此向齐鲁，应有东人为聚看。
邢逊之先生挽诗
作者：李东阳
朝代：明
体裁：七言律诗

壁水蓬山共岁华，南宫地位切云霞。金函一上迎銮疏，玉节三随奉使槎。贾傅有才终积衅，荗陵无病独还家。行人落日襄陵道，陇树悲风起暮鸦。
邯郸贾
作者：李东阳
朝代：明

邯郸奇货千金抵，阳翟贾儿双睥睨。掌珠飞堕华阳宫，宫中老蚌光如虹。关门不开玉符剖，秦人河山赵人手。邯郸种玉玉不死，移向宫中生玉子。长安宝气横九州，贾儿身贵封为侯。匹夫怀璧尚不可，何怪贪儿死奇货。
邵东曹堕马伤足次武昌韵
作者：李东阳
朝代：明

十年双足躏词场，我亦怜君坠后伤。历块敢夸千里俊，乘船翻笑四明狂。扶颠老仆空随路，学仆娇儿更倚堂。应似崔家亭下鹭，独拳秋雨向寒塘。
邵东曹堕马伤足次武昌韵
作者：李东阳
朝代：明
体裁：七言律诗

十年双足躏词场，我亦怜君坠后伤。历块敢誇千里俊，乘船却笑四明狂。扶颠老仆空随路，学仆娇儿更倚堂。应似崔家亭下鹭，独当秋雨向寒塘。
邵文敬所藏画松图
作者：李东阳
朝代：明
体裁：古风

老干丛枝色深黑，蛟龙战空雷雨击。空堂素壁光虚白，望断冰崖雪千尺。君家此图图者谁，谁其似者毕与韦。酒醒片石月欲堕，坐久鸣涛风渐稀。初如庐山寻白鹤，不闻人声闻子落。复如驻马蓝田厅，树下或有吟哦声。主人能棋复能赋，仓卒相逢不知处。嗟予亦是好奇人，惯听凉秋满庭户。城南风景无尘埃，东曹隐者心悠哉。闭门却扫戒僮仆，莫效前呵喝道来。
郊坛候驾
作者：李东阳
朝代：明
体裁：七言律诗

御座亭亭覆朵云，行宫佳气正氤氲。风旂缭绕空中降，午漏依稀阁外闻。贵戚赐衣多锦绣，内厨颁馔屏芳荤。斋堂向月悬清佩，拟候瑶坛入夜分。
郊坛分献再得四渎
作者：李东阳
朝代：明
体裁：七言律诗

宿氛销尽夜无烟，万燎光长复道连。陟降祥如水行地，祼将心与月当天。羽衣道士通仪节，白发牺人说豆笾。犹记策名分献日，去年风景似今年。
郊坛分献得星辰一
作者：李东阳
朝代：明

星坛东望隔重城，复道西来步月行。万里烟云春散敛，一天经纬夜分明。山河地迥非尘界，金石声高彻太清。分献礼成频拭目，盛时方仰泰阶平。
郊斋和张养直脩撰韵
作者：李东阳
朝代：明
体裁：七言律诗

煖风晴日丽层天，雾驾飙车从列仙。鸣凤有岐还盛世，神龟出洛自何年。朝班晓蹑青霄上，御气春浮紫盖边。珍重玉堂清密地，新诗莫遣外人传。
郊祀前一日斋居候驾
作者：李东阳
朝代：明
体裁：七言律诗

石桥琼尺倚雕阑，树里行宫接泰坛。尽地龙颜瞻九陛，两班鹓步引千官。旌旗满路春云拥，鼓角连城晓气寒。为报雨师休洒道，香尘先已避鸣銮。
郊祀喜晴有述
作者：李东阳
朝代：明

碧消烟尽露华凝，目极瑶坛第九层。清佩缓随驰道月，绛笼高应午门灯。风传广乐声初下，天近燔柴气已升。人意可占神意悦，万年灵祚永堪膺。
郊祀喜晴有述
作者：李东阳
朝代：明

碧消烟尽露华凝，目极瑶坛第九层。清珮缓随驰道月，绛笼高应午门灯。风传广乐声初下，天近燔柴气已升。人意可占神意悦，万年灵祚永堪膺。
郊祀喜晴有述
作者：李东阳
朝代：明
体裁：七言律诗

碧烟消尽露华凝，目极瑶坛第九层。清佩缓随驰道月，绛笼高应午门灯。风传广乐声初下，天近燔柴气已升。人意可占神意悦，万年灵祚永堪膺。
郊祀赐文绮有述
作者：李东阳
朝代：明
体裁：七言律诗

金吾卫士夜催朝，门外承恩赐锦袍。裁就巧随宫漏尽，拜时红近朵云高。须知左右斋明地，不负东南贡篚劳。经幄史臣频荷宠，骏奔今日愧重遭。
郊行二首柬张遂逸亲家
作者：李东阳
朝代：明

楼头钟鼓报新晴，又是城南一度行。刚得闲时身已老，未曾经处路犹生。平沙远水如江色，落叶疏林似雨声。欲问郊园幽寂地，野桥山寺不知名。芒鞋随意踏青莎，一日溪头几度过。高树夕阳人影乱，断桥幽涧水声多。思乡拟作东都赋，远俗犹闻隔院歌。不向晚凉移席坐，好怀佳赏奈君何。
郊行二首柬张遂逸亲家·其一
作者：李东阳
朝代：明

楼头钟鼓报新晴，又是城南一度行。刚得闲时身已老，未曾经处路犹生。平沙远水如江色，落叶疏林似雨声。欲问郊园幽寂地，野桥山寺不知名。
郊行二首柬张遂逸亲家·其二
作者：李东阳
朝代：明
体裁：七言律诗

芒鞋随意踏青莎，一日溪头几度过。高树夕阳人影乱，断桥幽涧水声多。思乡拟作东都赋，远俗犹闻隔院歌。不向晚凉移席坐，好怀佳赏奈君何。
郊行戏效东坡吃语
作者：李东阳
朝代：明
体裁：七言律诗

荆扃棘径俱交加，涧葛胶结兼菰葭。剑歌击角叫急景，车毂过冈经几家。郊居近稼价减谷，江馆隔期归及瓜。感今激旧更矫顾，关骑惊劫惊孤笳。
郑歇后
作者：李东阳
朝代：明
体裁：乐府曲辞

郑歇后，登台司。国事去，嗟何为？唐之衰，风不竞，天下纷纷非一郑。君不见宋家养士得士力，无数忠贤海中溺。
醉杨妃菊次韵亨父
作者：李东阳
朝代：明
体裁：七言律诗

谁采繁花席上题，偶将名姓托唐妃。日烘花萼醺时面，雨换华清浴后衣。隔坐似邀秦国语，挥毫未放谪仙归。欲从颜色窥生相，已落诗家第二机。
采桑玉堂阴二首答篁墩学士
作者：李东阳
朝代：明

采桑玉堂阴，分蚕长安郭。一劳累百枚，再分连数箔。宁知富贵地，此物能沃若。平生？亩忧，黾勉怀力作。嗟彼衣锦儿，空言养蚕乐。吴机咏濯濯，周叶歌莫莫。遗我通家人，同心故相托。爱之敢轻弃，弱女方就学。采桑玉堂阴，阴浓树婆娑。一采不满筐，竟日能几何。乃知富贵地，不及穷山阿。蚕成忽满眼，所得良亦多。人言系家运，或者阴阳和。向非夙夜勤，岂恃叶与柯。衣多必思寒，吾民本同科。欲将分蚕意，广被无偏颇。
采桑玉堂阴二首答篁墩学士·其一
作者：李东阳
朝代：明

采桑玉堂阴，分蚕长安郭。一劳累百枚，再分连数箔。宁知富贵地，此物能沃若。平生？亩忧，黾勉怀力作。嗟彼衣锦儿，空言养蚕乐。吴机咏濯濯，周叶歌莫莫。遗我通家人，同心故相托。爱之敢轻弃，弱女方就学。
采桑玉堂阴二首答篁墩学士·其一
作者：李东阳
朝代：明
体裁：古风

采桑玉堂阴，分蚕长安郭。一劳累百枚，再分连数箔。宁知贵富地，此物能沃若。平生畎亩忧，黾勉怀力作。嗟彼衣锦儿，空言养蚕乐。吴机咏濯濯，周叶歌莫莫。遗我通家人，同心故相托。爱之敢轻弃，弱女方就学。
采桑玉堂阴二首答篁墩学士·其二
作者：李东阳
朝代：明

采桑玉堂阴，阴浓树婆娑。一采不满筐，竟日能几何。乃知富贵地，不及穷山阿。蚕成忽满眼，所得良亦多。人言系家运，或者阴阳和。向非夙夜勤，岂恃叶与柯。衣多必思寒，吾民本同科。欲将分蚕意，广被无偏颇。
重修黄楼歌
作者：李东阳
朝代：明
体裁：古风

黄河水落黄楼起，彭城城东土胜水。彭城郡守告成功，蛟龙失势苍生喜。朝来暮去亦偶然，不似元光歌瓢子。酒酣乐作赋者谁，共说彭城好兄弟。却从忧患著声绩，千载信之为赋史。近闻河伯渐失职，直下彭城更东指。县官水卒徒自劳，宵衣南顾星轺驶。是时刘守当郡寄，仰视兹楼半倾圮。当庭一叱百吏随，木石排空屹山峙。东垣土色象中央，克制生成或其理。轩窗开敞天日霁，百里江山皆席几。清朝燕贺多词客，谁复赋之如辙比。徐山高高徐水下，万古乾坤奠周砥。何年驻节许重游，还为山灵豁双眦。
重宿刘谏议祠有感
作者：李东阳
朝代：明
体裁：七言律诗

曾照荒灯宿古祠，祭馀山路独归迟。谁教夜雨移床后，正值秋风破屋时。岂谓人生非梦幻，极知平地有欹危。感今怀古无穷意，只许前朝谏议知。
重游西涯次韵方石
作者：李东阳
朝代：明
体裁：七言律诗

流水平堤柳绕垣，重来又隔几寒暄。轻鸥似解随人意，老马犹能识寺门。千载高情彭泽社，百年幽事杜陵村。王郎亦有携琴兴，聊共清风石上尊。
重经慈恩寺忆张沧洲题瑢僧故庐
作者：李东阳
朝代：明
体裁：七言律诗

石桥飞步欲凌空，百尺清阴九折通。水底楼台天上下，岸边花柳路西东。春题杏苑怀张籍，昼卧庐山梦远公。今日一杯还一曲，独吟孤酌与谁同。
重经西涯
作者：李东阳
朝代：明
体裁：七言律诗

城中风景梦中路，病不出游空有身。柳条弄水色不定，鸥鸟傍沙情自亲。旧邻十室九易主，古寺百年长占春。恸哭儿童钓游地，白头重到为何人。
重经西涯
作者：李东阳
朝代：明

朔吹晴沙捲暮寒，旧时楼阁记凭栏。层冰耐有行人度，爱日惭非稚子欢。岂谓鸣珂还故里，敢将华发恋微官。人间未少閒丘壑，欲作求田计更难。
重经西涯
作者：李东阳
朝代：明

渺渺平田水满湖，早秋天气雨晴初。滩声赴壑如相竞，鸟影凌空半欲无。未采蘋花怜寂寞，旋栽松树见扶疏。经过自与行吟约，未觉何颙此兴孤。
重经西涯
作者：李东阳
朝代：明
体裁：七言律诗

缺岸危桥断复行，野人相见不通名。辘轳声里田田水，杨柳枝头树树莺。看竹东林无旧主，买山南国有新盟。不知城外春多少，芳草晴烟已满城。
重谒孝陵有述
作者：李东阳
朝代：明

龙虎诸山会，车书万国同。星躔环斗极，王气绕江东。地涌神宫出，桥分御水通。丹炉晨隐雾，石马夜嘶风。日月无私照。乾坤仰圣功。十年瞻望地，云树郁葱葱。
重谒孝陵有述
作者：李东阳
朝代：明

龙虎诸山会，车书万国同。星躔环斗极，王气绕江东。地涌神宫出，桥分御水通。丹炉晨隐雾，石马夜嘶风。日月无私照，乾坤仰圣功。十年瞻望地，云树郁葱葱。
重谒茂陵
作者：李东阳
朝代：明

寝树寒声起夜飔，载闻清庙有歌辞。鼎湖已逐群龙化，周驭空传八骏驰。千古山川神陟地，三年祥禫礼成时。微臣亦抱劬劳恨，万事伤心忍赋诗。
重谒茂陵用前韵
作者：李东阳
朝代：明
体裁：七言律诗

寝树寒声起夜飔，载闻清庙有歌辞。鼎湖已逐群龙化，周驭空传八骏骑。千古山川神陟地，三年祥禫礼成时。微臣亦抱劬劳恨，万事伤心忍赋诗。
重阳甲子雨不赴匏庵自赋一首
作者：李东阳
朝代：明
体裁：五言律诗

重阳偏遇雨，甲子况逢秋。老树花空落，平池水逆流。路危妨蹑屐，风急怕登楼。独负东园约，黄花笑黑头。
金台夕照
作者：李东阳
朝代：明
体裁：七言律诗

往事虚传郭隗宫，荒台半倚夕阳中。回光寂寂千山敛，落影萧萧万树空。飞鸟乱随天上下，归人竞指路西东。黄金莫问招贤地，一代衣冠此会同。
金大将
作者：李东阳
朝代：明
体裁：乐府曲辞

汝何官，金大将，汝何名，陈和尚。好男子，明白死，生金人，死金鬼。胫可折，吻可裂，七尺身躯一腔血。金人愤泣元人誇，争愿再生来我家。吁嗟乎衣冠左衽尚不耻，夷狄之臣乃如此。
金陵问
作者：李东阳
朝代：明
体裁：乐府曲辞

王安石，还圣人，熙宁天子空称神。程夫子，真圣徒，一言非讦还非谀。世更有人如此无？古来君相关气运，河南不问金陵问。一时言，千载恨。
钓鱼图为叶司徒公题
作者：李东阳
朝代：明

两舟同行如结邻，两翁相对各垂纶。丝长水远意不极，俱是江湖閒散身。倏无忽有时交诧，咫尺烟波不相借。稚子牵丝似有情，前村问酒先论价。江淮以南罾罟多，潇湘向上皆风波。公家正住鱼龙窟，我兴即在沧浪歌。沧浪歌长秋日短，野水寒天迷近远。酒醒高堂看画图，黄芦瑟瑟江风满。
钓鱼图为叶司徒公题
作者：李东阳
朝代：明
体裁：古风

两舟同行如结邻，两翁相对各垂纶。丝长水远意不极，俱是江湖閒散身。倏无忽有时交诧，咫尺烟波不相借。稚子牵丝似有情，前村问酒先论价。江淮以南罾罟多，潇湘向上皆风波。公家正住鱼龙窟，我兴却在沧浪歌。沧浪歌长秋日短，野水寒天迷近远。酒醒高堂看画图，黄芦瑟瑟江风满。
钟御史同追挽诗
作者：李东阳
朝代：明
体裁：七言律诗

少海惊波竟陨身，豸冠曾触骊龙鳞。生无赭色居台省，死有丹心质鬼神。五夜虞渊终日见，百年宰木再回春。南宫戆老英灵在，地下惟应两故人。
钩勒竹
作者：李东阳
朝代：明
体裁：七言绝句

晋水秋沉铁钩锁，唐宫夜解玉连环。世间无限机心事，只在丹青伎俩间。
锁继恩
作者：李东阳
朝代：明
体裁：乐府曲辞

小事糊涂，大事不糊涂，继恩一锁成鸿图。太宗雄鉴绝代无，武功刎颈秦王俎。当时赵相非吕徒，谁复糊涂如此乎，宗乎善矣为孙谋。
锁继恩
作者：李东阳
朝代：明

小事糊涂，大事不糊涂，继恩一锁成鸿图。太宗雄鉴绝代无，武功刎颈秦王殂，当时赵相非吕徒。谁复糊涂如此乎，宗乎善矣为孙谋。
镜川先生宅赏白牡丹得白字
作者：李东阳
朝代：明
体裁：古风

玉堂天上清，玉版天下白。幸从清切地，见此纯正色。露苞春始凝，脂萼晓新坼。檀深蔼薰心，绛浅微近积。终焉保贞素，不涴脂与泽。先生无物玩，聊以物自适。澹哉君子怀，富贵安可易。临轩抚流景，爱此不忍摘。我亦惜春心，逢花作花客。先生顾客笑，偶此非宿昔。客去花未阑，嫣然共今夕。
镜川杨先生宅赏莲得蕖字
作者：李东阳
朝代：明
体裁：七言排律

不驾城东款段车，偶来池上看芙蕖。盈盈素质秋波外，濯濯红香夜雨馀。照影宫妆新入镜，溯风仙步欲凌虚。谁言画手工能貌，自笑酡颜醉不如。二女江头裙染茜，六郎天上锦为裾。耻将脂粉同倾国，却有文章为起予。太华峰高唐客咏，若耶溪近越人居。身閒与世论清浊，心在随时作卷舒。几日物华惊又变，百年情赏幸相于。留连不觉诗成晚，起向金莲烛下书。
镜川杨淑人寿诗
作者：李东阳
朝代：明
体裁：七言律诗

鹿呜歌里和桃夭，白首相看似一朝。清俸屡沾三世业，内班新缀两宫朝。门临杜曲天相接，脍出蓬池手自调。为报平反终有喜，寿颜春酒任红潮。
镜川翰长以刘谏议祠诗见托竟忘代致以诗谢之
作者：李东阳
朝代：明
体裁：七言律诗

曾劳诗卷付苍头，一笑空囊竟莫收。忘事师丹犹少壮，致书殷羡敢沉浮。误惊神物空中化，却愧明珠暗里投。已向荒祠留素壁，重来须待碧山秋。
长江行
作者：李东阳
朝代：明
体裁：诗

大江西来是何年，奔流直下岷山巅。长风一万里，吹破鸿蒙天。天开地辟万物茁，五岳四渎皆森然。帝遣长江作南渎，直与天地相周旋。是时共工怒触天柱折，遂使后土东南偏。女娲补天不补地，山崩谷罅漏百川。有崇之叟狂而颠，坐看万国赤子沦深渊。帝赫怒，罚乃罪。神禹来，乘四载。驱大章，走竖亥。黄龙夹舟稳不惊，直送驰波到东海。朝离巴峡暮洞庭，九派却转浔阳城。萦纡南徐万余里，更万余里通蓬瀛。君不见黄河之水天上下，其大如股空纵横。长游清济出中境，曷敢南向争权衡。千流万派琐琐不足数，虽有吐纳无亏盈。下亘厚地，上摩高空。日月出没，蛟龙所宫。奇形异态，不可以物象，但见变化无终穷。或如重胎抱混沌，或如颢气开穹窿。或如织女拖素练，或如天马驰风鬃。空山怒哮饱后虎，巨壑下饮渴死虹。或如轩辕铸九鼎，大冶鼓动洪垆风。或如夸父逐三足，曳杖狂走无西东。或如甲兵宵驰，聚啸满山谷。或如神鬼昼露，万象出入虚无中。吁嗟乎长江！胡为若兹雄，人不识，无乃造化之奇功。天开九州，十有二山。南北并峙，江流其间。尧舜都冀方，三苗尚为顽。魏帝倚天叹，征吴但空还。吁嗟乎长江！其险不可攀。古来英雄必南骛，我祖开基自江渡。古来建国惟中原，我宗坐制东南藩。如知天险不足恃，惟有圣德可以通乾坤。长江来，自西极，包人寰，环帝宅。我来何为？为观国。泛吴涛，航楚泽。笑张骞，悲祖逖。壮神功，歌圣德。圣德浩荡如江波，千秋万岁同山河。而我无才竟若何，吁嗟乎，聊为击节长江歌。
长江险
作者：李东阳
朝代：明
体裁：诗

长江险，天可恃。齐三来，周再至。隋兵强，竟何事。兵入城，吾有计。楼高入天井入地，生同欢娱死同避。国有二嫔无一士，回首长江如屣弃。君不见古来人和方地利，天为吴王还魏帝。
长江险
作者：李东阳
朝代：明
体裁：乐府曲辞

长江险，天可恃。齐三来，周再至。隋兵彊，竟何事。兵入城，吾有计。楼高入天井入地，生同欢娱死同避。国有二嫔无一士，回首长江如屣弃。君不见古来人和方地利，天为东吴还魏帝。
长沙竹枝歌十首
作者：李东阳
朝代：明

三十六湾湾对湾，人家多住白茅间。直过洞庭三百里，长沙城北是彤关。南船北船满洞庭，萧公祠前牲酒馨。二妃枉作君王后，君看君山山自青。汨罗江头春水生，汨罗江上楚歌声。人间若解三闾苦，水底鱼龙亦有情。马殷宫前红水流，定王台下暮云收。有井犹名贾太傅，无人不祭李潭州。江头彩旗耀日明，船上挝鼓不停声。湖南乐事君记取，五月五日潭州城。潭州城边多野田，黄茅白苇远连天。莫言楚国无生理，亩地如今倍直钱。湘江女儿愁落晖，湘江江上鹧鸪飞。行人试看君山竹，竹不成斑君始归。戎门旌节拥高台，军士南边戍未回。红巾小儿齐击鼓，知是官船江上来。湘江水深天下清，何如陇头秋月明。离人到此不得醉，况是高楼吹笛声。长沙少年无奈春，青衫白面不生尘。劝君莫向湘潭住，江燕衔泥解涴人。
长沙竹枝歌十首·其一
作者：李东阳
朝代：明

三十六湾湾对湾，人家多住白茅间。直过洞庭三百里，长沙城北是彤关。
长沙竹枝歌十首·其七
作者：李东阳
朝代：明

湘江女儿愁落晖，湘江江上鹧鸪飞。行人试看君山竹，竹不成斑君始归。
长沙竹枝歌十首·其三
作者：李东阳
朝代：明

汨罗江头春水生，汨罗江上楚歌声。人间若解三闾苦，水底鱼龙亦有情。
长沙竹枝歌十首·其九
作者：李东阳
朝代：明

湘江水深天下清，何如陇头秋月明。离人到此不得醉，况是高楼吹笛声。
长沙竹枝歌十首·其二
作者：李东阳
朝代：明

南船北船满洞庭，萧公祠前牲酒馨。二妃枉作君王后，君看君山山自青。
长沙竹枝歌十首·其五
作者：李东阳
朝代：明

江头彩旗耀日明，船上挝鼓不停声。湖南乐事君记取，五月五日潭州城。
长沙竹枝歌十首·其八
作者：李东阳
朝代：明

戎门旌节拥高台，军士南边戍未回。红巾小儿齐击鼓，知是官船江上来。
长沙竹枝歌十首·其六
作者：李东阳
朝代：明

潭州城边多野田，黄茅白苇远连天。莫言楚国无生理，亩地如今倍直钱。
长沙竹枝歌十首·其十
作者：李东阳
朝代：明

长沙少年无奈春，青衫白面不生尘。劝君莫向湘潭住，江燕衔泥解涴人。
长沙竹枝歌十首·其四
作者：李东阳
朝代：明
体裁：词

马殷宫前江水流，定王台下暮云收。有井犹名贾太傅，无人不祭李潭州。
长沙竹枝歌（十首）
作者：李东阳
朝代：明

马殷宫前红水流，定王台下暮云收。有井犹名贾太傅，无人不祭李潭州。
长至祀陵纪行
作者：李东阳
朝代：明
体裁：七言排律

九重霜露重三时，盛代官曹有令仪。南陆正回羲驭晷，北轺仍遣汉陵祠。身辞左掖炉烟里，路出西郊野水湄。已少游尘轻扑面，更无飞雪乱侵肌。居民小市多新集，胜国荒城秪断基。耕罢疲牛驱再作，蹶馀羸马坠还骑。遍观禾圃知秋熟，稍憩茅檐觉午移。别苑场空犹苜蓿，孤村树老自棠梨。因过古渡伤心切，为送停云驻足迟。岁晚萍踪怀故侣，境偏芹馆赴幽期。词林旧邸经年在，谏议高名后世遗。莫厌车装频去住，载看堂构几兴衰。松风入梦长惊枕，槐月窥人直到帷。绛帐广文停夜酌，白头老将具晨炊。传教驺隶齐回节，逢著樵夫屡问岐。高历翠微时缥缈，俯穿青径转逶迤。千寻紫殿琉瓈合，百尺银桥螮蝀危。暗昩敢忘蘧瑗礼，寂寥深感杜陵悲。神宫久閟仙游迹，御制亲题圣德碑。龙脉蜿蜒冈势绕，兽形狰猛石工奇。山腰列雉围成郭，岩窦诸泉汇作池。庐宿坐残红榾柮，屐登梯尽碧参差。中官启户鸣金磬，都尉升阶奠玉卮。林迥侧闻豺兕静，天低下阚斗星垂。光遥爟火依稀见，气隐葭灰次第吹。虎拜忆从三舞蹈，骏奔甘效独驱驰。行囊竞与归途急，旅榻真于睡思宜。霁景忽开双倦眼，閒情或上两颦眉。黄楼作赋思携客，紫塞论兵念守夷。珠刹富填捐施主，土墙贫拥负暄儿。香浓蚁瓮聊供醉，寒近貂裘竟不知。每愧谋猷裨献纳，仅将筋力付娱嬉。朝趋未报凫飞信，庭觐先陈鲤退诗。二纪兹行今十度，春寒风物合分谁。
问中使
作者：李东阳
朝代：明
体裁：乐府曲辞

问中使，几日发，长安老臣当死。死不难，中使答，言从大梁至，大梁贼耳。胡称使，君不见，吐蕃使者中道亡。相臣节度死凤翔，老奸有貌幸不扬。三年饱食居庙堂，沣州客死非人殃。
问喘词
作者：李东阳
朝代：明

少阳用事春犹浅，道傍死人春不管，丞相停车问牛喘。君不见陈平辩，周勃免，谁曾问春浅深牛近远。
问津图
作者：李东阳
朝代：明
体裁：古风

周道失其砥，多岐正纷纭。皇皇乘桴意，环辙何殷勤。迷路入楚蔡，停车问耕耘。问沮沮不语，问溺溺不云。方将骋雄辩，上可凌高云。遂令仲由勇，逸气摧三军。夫子怃然叹，彼狂竟不闻。岂知圣人志，一饭不忘君。民胞物我与，鸟兽非吾群。宁同辟世士，高举怀清芬。时哉圣不偶，万古遗斯文。彼耕独何为，幸免污尘氛。嗟嗟功名辈，耽嗜成酣醺。吾官亦餐素，愧此心如焚。惟贤古希圣，老大穷朝曛。吾津在洙泗，敢谓茫无垠。
问白发用髭韵
作者：李东阳
朝代：明
体裁：古风

我生汝本黑，汝白从何时。汝长亦已白，何得短彼髭。髭白汝岂黑，嗟我独不思。三年不对镜，纵白安得知。讦言信有之，髭岂诳我为。髭白汝亦白，黑者尚有谁。岂我弗汝养，静言观我颐。
问白髭
作者：李东阳
朝代：明
体裁：古风

毛发有白黑，迟速亦有时。我年四十强，谁遣白我髭。谓予夙多病，或者烦忧思。髭生本发类，我发胡未知。人言白可拔，拔白将何为。或言黑可返，借问返者谁。髭乎苟能言，聊以解我颐。
闰月二十七日再罹风火之警睡起叠鸣治前韵
作者：李东阳
朝代：明
体裁：七言律诗

宿火重惊梦觉初，浮生今得静观馀。八千劫外竟何物，三十年来惟此庐。甑未破时犹却顾，虎曾谈后岂全疏。北窗依旧清风在，未必羲皇胜宰予。
闰月对菊
作者：李东阳
朝代：明
体裁：古风

五月复五月，六月行复来。一雨涤炎熇，再雨清尘埃。兹晨忽如注，堕溜鸣空阶。回风坐飘飒，巾袂相徘徊。冰弦湿不弹，丛帙委不开。孤吟答幽响，爽思凌飞台。昔人有深虑，道暍思黄梅。淹留幸未晚，物意回枯荄。君看古墙背，已见青莓苔。
闲居漫兴十首
作者：李东阳
朝代：明

此日真何日，阴云掩上台。晦冥天色变，呜咽水声哀。旧恨齐山岳，遗恩遍草莱。万方同一恸，痛哭转成雷。圣德同天纵，皇图与日升。乾维中断绝，坤轴乍崩腾。辇盖辞双阙，河山护六陵。生成真罔报，攀送竟何能。恭己同虞帝，祇台比夏王。内廷无女谒，外囿绝禽荒。富有天和养，终期历数长。彼苍何弗吊，民物共摧伤。圣道通三极，王言似六经。面开天日表，书作虎龙形。杞国忧方剧，华胥梦不醒。万年金匮在，遣训炳丹青。鹤发承颜日，龙楼问寝辰。宁宫同奉养，九庙极精禋。孝可通金石，诚能动鬼神。徽称高万代，垂宪及千春。畎亩苍生念，闾阎白屋情。览章时昃日，露祷必深更。岁旱忧疑狱，天寒悯戍兵。尚遗宽恤诏，朝野共吞声。极意穷幽隐，虚怀仰治平。近臣常造膝，阁老不呼名。道合君臣义，恩深父子情。化机元不偶，天意竟何成。玉几终宵坐，彤闱彻晓通。孙谋思祖训，家教托储宫。天语丁宁际，龙颜仿像中。此身真隔世，地下倘相从。海宇熙平日，乾坤梦幻间。虹流始华渚，龙卧已桥山。尧荚惊新换，湘筠忆旧斑。翠华天上去，无路可追攀。灵驾归何处，茂陵西更西。日轮埋地轴，云路隔天梯。月迥鸣鉴静，山围簇仗齐。玄宫松柏里，赡望转凄迷。
闲居漫兴十首·其一
作者：李东阳
朝代：明

此日真何日，阴云掩上台。晦冥天色变，呜咽水声哀。旧恨齐山岳，遗恩遍草莱。万方同一恸，痛哭转成雷。
闲居漫兴十首·其七
作者：李东阳
朝代：明

极意穷幽隐，虚怀仰治平。近臣常造膝，阁老不呼名。道合君臣义，恩深父子情。化机元不偶，天意竟何成。
闲居漫兴十首·其三
作者：李东阳
朝代：明

恭己同虞帝，祇台比夏王。内廷无女谒，外囿绝禽荒。富有天和养，终期历数长。彼苍何弗吊，民物共摧伤。
闲居漫兴十首·其九
作者：李东阳
朝代：明

海宇熙平日，乾坤梦幻间。虹流始华渚，龙卧已桥山。尧荚惊新换，湘筠忆旧斑。翠华天上去，无路可追攀。
闲居漫兴十首·其二
作者：李东阳
朝代：明

圣德同天纵，皇图与日升。乾维中断绝，坤轴乍崩腾。辇盖辞双阙，河山护六陵。生成真罔报，攀送竟何能。
闲居漫兴十首·其五
作者：李东阳
朝代：明

鹤发承颜日，龙楼问寝辰。宁宫同奉养，九庙极精禋。孝可通金石，诚能动鬼神。徽称高万代，垂宪及千春。
闲居漫兴十首·其八
作者：李东阳
朝代：明

玉几终宵坐，彤闱彻晓通。孙谋思祖训，家教托储宫。天语丁宁际，龙颜仿像中。此身真隔世，地下倘相从。